﻿INTRODUCERE ÎN ETICĂ Binele şi răul 1 Ce este un comportament moral? Noi oamenii ne apreciem comportamentul în termeni morali Unele comportamente sunt preţuite în termeni pozitivi: spunem despre un act că e bun, nobil, generos sau drept, iar despre cel care îl face că e binevoitor, bun, uman, virtuos Alte comportamente sunt preţuite negativ: spunem despre un act că e urât, vicios, corupt sau nedrept; despre cel care îl face că e răuvoitor, bestial, inuman, corupt În ce anume constă specificul tipului de comportament pe care noi îl facem obiectul aprecierii noastre morale? Care sunt principalele caracteristici ale sferei morale? Mai întâi, numai comportamentul uman este apreciat moral Noi nu folosim termeni morali pentru a vorbi despre comportamentul animalelor sau insectelor În al doilea rând, numai comportamentul uman ce presupune opţiunea este socotit ca obiect potrivit pentru judecăţile noastre morale Nu lăudăm şi nici nu blamăm o persoană pentru ceea ce a făcut, în cazul în care credem că, în acele circumstanţe, era singurul lucru pe care el sau ea l-ar fi putut face În al treilea rând, chiar şi atunci când are la bază opţiunea, nu orice comportament uman aparţine sferei morale În circumstanţe normale, de exemplu, hotărârea mea de a mă hrăni cu cereale şi suc la micul dejun, şi nu cu ouă şi pâine prăjită, nu are nici o semnificaţie morală Pentru ca un comportament să fie apreciat moral, e necesar să existe o regulă sau un principiu moral ce condiţionează comportamentul în chestiune; există ceva ce o fiinţă umană e obligată să facă într-o situaţie dată, o anumită alegere pe care ea e obligată sau nu s-o facă în acele circumstanţe particulare, pur şi simplu în virtutea faptului că ea este o fiinţă umană Noi toţi, deci, acţionăm într-un fel care este apreciat moral, şi noi toţi judecăm faptele altora Cazurile foarte evidente le judecăm fără vreo dificultate: apreciem un om ce-şi riscă viaţa pentru a preveni un asasinat sau o mamă ce înfruntă un incendiu pentru a-şi salva copilul În asemenea cazuri judecăm aproape instinctiv, ca şi cum nici nu ne-am gândi Alte cazuri însă sunt mai problematice pentru judecata noastră morală Poate fi omorul din milă (eutanasia) apărat din punct de vedere moral? Pot fi unele războaie justificate din punct de vedere moral, iar altele nu? A fost sau n-a fost drept din partea Statelor Unite să arunce bomba atomică peste Hiroshima şi Nagasaki? În asemenea cazuri tindem să fim mult mai puţin siguri de judecata noastră, şi adesea răspunsurile noastre se află în dezacord cu ale altora Când nu suntem de acord între noi, invocăm principiile morale general-valabile care ne indică ce e drept şi ce nu, şi încercăm să arătăm că poziţia pe care ne aşezăm este consistentă cu acele principii Etica este teoria filosofică asupra moralei Ea încearcă să răspundă la întrebarea: ce fel de lucruri sunt într-adevăr bune sau rele şi de ce? Scopul filosofului este acela de a da ordine şi consistenţă convingerilor noastre morale şi de a le lega, pe cât posibil, de unul sau mai multe principii universale din care se presupune că izvorăşte valabilitatea lor ca reguli care ne ghidează conduita A formula o colecţie de convingeri morale şi a arăta că ele formează un sistem coerent, în care funcţionează regulile morale, înseamnă a construi un sistem etic 2 Două tipuri de gândire etică Eforturile filosofilor de a pune în ordine şi a da consistenţă gândirii noastre asupra sferei morale s-au concretizat în două tipuri generale de sisteme etice Primul tip poate fi numit teleologic Conform acestui tip de teorie, valoarea morală a oricărui act se constituie din capacitatea lui de a realiza ceva bun sau ceva rău Unele lucruri sunt bune în ele însele, iar alte lucruri sunt bune sau rele în funcţie de capacitatea lor de a încuraja sau de a stânjeni ceea ce e bun în mod intrinsec Dacă sănătatea este socotită bună în sine însăşi, de exemplu, atunci caracterul lăudabil al unor acte (a hrăni pe cel înfometat, a da îngrijire medicală bolnavului etc ) şi caracterul condamnabil al altor acte (a vinde sau a servi în mod conştient hrană infectată) pot fi înţelese în termenii raportului lor cu acest bine Tot ceea ce este lăudabil din punct de vedere moral, conform acestui tip de teorie, ţine de intenţia în care a fost făcut, de a obţine ceea ce este bun în sine însuşi: binele în sine însuşi este ţelul (în greaca veche: télos) spre care este orientat orice comportament cu valoare morală Dar nu toţi filosofii sunt convinşi că întregul nostru comportament moral poate fi înţeles astfel Unele acte, spun aceştia, sunt obligatorii în ele însele, dincolo de orice necesitate de a produce un rezultat bun în mod intrinsec S-ar putea argumenta, de exemplu, că o persoană are, sub orice circumstanţe posibile pe care mintea noastră le poate concepe, obligaţia morală de a spune adevărul sau de a-şi ţine o promisiune, indiferent dacă ea crede că făcând aşa va determina realizarea unui bine în sine Unele acte sunt “bune din punct de vedere moral” în şi prin ele însele: ele nu sunt drepte numai datorită intenţiei lor de a realiza ceva bun Sistemele etice care încearcă să înţeleagă sfera morală din această perspectivă sunt denumite teorii deontologice ` Pentru filosofii care au încercat să înţeleagă comportamentul nostru moral în termeni teleologici, o problemă foarte discutată a fost următoarea: care este summum bonum al fiinţei umane, adică cel mai mare bine pentru om? Unele lucruri au fost socotite ca bune pentru om numai datorită valorii lor instrumentale Medicina, de exemplu, este bună, numai datorită funcţiei ei de a produce sănătate Dar să luăm acum în discuţie sănătatea De ce e ea bună? Dacă spunem că sănătatea e bună pentru că este o condiţie preliminară pentru a fi în stare să ne angajăm în activităţi agreabile, înseamnă că noi considerăm că ea este un bine din punct de vedere instrumental (deşi ea poate fi considerată şi ca un bine în sine) Ei bine, atunci de ce admitem activităţile agreabile că sunt bune? Sunt ele bune din punct de vedere instrumental, în sensul că ele contribuie la realizarea unui bine mai mare? Dacă e aşa, unde putem pune capăt acestui proces? Care este binele cel mai mare pentru om? In cele ce urmează vom discuta patru tipuri de răspunsuri pe care le-au dat filosofii Unii filosofi au argumentat că plăcerea este cel mai mare bine pentru om, că, într-adevăr, ea este singurul lucru care e bun în şi prin el însuşi Acest punct de vedere este denumit hedonism (de la gr Hedone, însemnând “plăcere”) Unul dintre cei mai vechi şi mai binecunoscuţi apărători ai lui a fost filosoful grec Epicur (341-270 î Hr ), care a zis: “În adevăr noi am văzut că plăcerea este bunul nostru cel dintâi şi propriu Pe ea o luăm drept punct de plecare al fiecărei alegeri şi al fiecărei aversiuni şi ne întoarcem la ea, apreciind orice bun cu ajutorul afectelor noastre luate drept criteriu” Unii critici ai hedonismului susţin că o astfel de viziune tratează omul ca şi cum ar fi un animal inferior, o fiinţă pur şi simplu senzitivă Unicitatea omului, spun ei, constă în realitate în faptul că el e o fiinţă raţională Cel mai mare bine pentru om, atunci, nu este plăcerea – un bine suprem demn de un porc sau câine – ci activitatea aflată sub controlul raţiunii Această viziune o vom denumi eudemonism raţional (de la gr Eudaimonia, însemnând “fericire”) Ea a fost susţinută pentru prima oară de Aristotel, cel mai mare filosof grec şi profesorul lui Alexandru cel Mare Alţi filosofi au considerat că nu există nici un lucru care să fie binele suprem pentru om, dar că mai multe lucruri merită să fie dorite numai de dragul lor şi că cel mai mare bine pentru om constă în înfăptuirea cât mai multor lucruri de acest fel, pe cât îi stă în putinţă Acest punct de vedere se numeşte pluralism etic În sfârşit, există un răspuns religios la întrebarea ce priveşte binele suprem În această perspectivă, cel mai mare bine pentru om constă într-o stare care nu se poate realiza pe deplin în timpul unei vieţi umane, iar îndeplinirea celor mai adânci nevoi şi dorinţe umane are loc dincolo de sfera temporală Această viziune, pe care o vom denumi eudemonism teologic, a fost susţinută de mulţi teologi, printre care Sfântul Augustin (354-430) şi Sfântul Toma din Acquino (1225-1274) Teorii etice In acest text şi în cele care urmează, este vorba despre cele patru teorii etice – hedonismul, eudemonismul raţional, pluralismul etic şi eudemonismul teologic – formulate de filosofi ca răspunsuri la întrebarea: care este cel mai mare bine pentru om? I Hedonismul Este foarte răspândită impresia că din axioma fundamentală a hedonismului – că plăcerea e binele suprem pentru om – se poate trage concluzia simplă că “Cel mai înalt principiu moral este să te distrezi!” Dar desigur că o asemenea sentinţă nu reprezintă un început promiţător pentru etică E nevoie de aceea să analizăm mai atent în ce constă principiul plăcerii Pentru hedonişti, afirmaţia că plăcerea este cel mai mare bine pentru om nu înseamnă că desfătarea simţurilor e binele lui suprem Omul nu e o fiinţă inferioară Cel mai mare bine al lui constă în satisfacerea optimă a plăcerilor demne de un om Putem fi siguri că acesta simte desfătarea simţurilor şi că plăcerea ca atare este preferabilă durerii Dar omul este sensibil, de asemenea, la ceea ce s-ar putea numi plăcerile “elevate” El este în stare, de exemplu, să se bucure de plăcerile intelectului, în virtutea cărora cunoaşterea este un bine esenţial pentru om El este în stare să se bucure de plăcerile afective şi ale imaginaţiei, în virtutea cărora el gustă poezia, muzica, pictura şi alte creaţii ale artelor dramatice şi vizuale Toate acestea constituie de asemenea un bine El este în stare să se bucure de plăcerea ce i-o dă ajutorul dat unui semen la nevoie, în virtutea căreia sentimentele morale capătă pentru el o valoare intrinsecă Cel mai mare bine pentru om este plăcerea umană Ceea ce este plăcut omului, şi de aceea bun pentru el, este altceva decât ceea ce ar putea plăcut pentru o creatură cu capacităţi mai limitate Mai mult, dacă principiul eticii este plăcerea, atunci noi trebuie să ne preocupăm de binele (plăcerea) tuturor oamenilor, inclusiv binele meu (plăcerea mea) Dacă aş avea în vedere numai binele meu (propria mea plăcere), ar însemna din partea mea pur egoism şi acest lucru ar merita oprobriul moral A fi preocupat de binele (plăcerea) altora la fel de mult ca şi de propriul meu bine este esenţa moralităţii şi este concentrată în maximele: “Ce ţie nu-ţi place altuia nu-i face”, “Iubeşte-ţi aproapele ca pe tine însuţi!” Hedoniştii aduc mai multe argumente în sprijinul afirmaţiei că plăcerea este binele suprem pentru om Un prim argument este următorul: a spune că ceva este cel mai mare bine pentru om implică faptul că merită să fie dorit de dragul lui Dezirabilitatea intrinsecă a plăcerii este făcută foarte probabilă în primul rând, de faptul că ea este un deziderat universal Dezirabilitatea plăcerii este evidentă prin simplul fapt că toţi oamenii o doresc Acest argument rămâne valabil chiar dacă putem da exemple de indivizi care s-au expus de bună voie unor experienţe despre care au ştiut că sunt mai mult sau mai puţin dureroase Să ne gândim la un tată care acceptă să i se transplanteze unul din rinichii săi fiicei sale, care suferă de o anumită boală Demonstrează oare acest om că ar prefera durerea în locul plăcerii? Bineînţeles că nu Exemplul nostru nu arată decât că acest om preferă durerea pentru ca fiica sa să aibă posibilitatea de a se bucura de plăcerea unei vieţi normale El a ales suferinţa nu de dragul suferinţei, ci de dragul bucuriei ce i-ar putea-o aduce cuiva pe care-l iubeşte Orice exemplu de suferinţă liber consimţită ce ne trece prin minte poate fi înţeleasă în acelaşi fel: ca un mijloc de a spori plăcerea umană care este preţuită în sine însăşi Un al doilea argument decurge astfel: afirmaţia că plăcerea este binele suprem pentru om se sprijină puternic pe faptul că ea face inteligibile principiile şi normele morale cu care cei mai mulţi oameni sunt de acord că ele trebuie să ne călăuzească în viaţă De ce este rău din punct de vedere moral să furi? Răspuns: pentru că plăcerea umană este sporită atunci când oamenii îşi respectă unii altora dreptul de proprietate De ce este greşit din punct de vedere moral să minţi? Răspuns: pentru că ducem o viaţă mult mai senină, mai fericită, când putem avea încredere în cuvântul celorlalţi De ce sunt virtuţi să-l hrăneşti pe cel înfometat, să nu uiţi de cel bolnav, să alini durerea celor ce-au pierdut pe cei dragi, să-l ajuţi pe cel nevoiaş? Răspuns: pentru că făcând asemenea lucruri noi micşorăm durerea oamenilor şi le sporim plăcerea Aşadar, hedonismul pur şi simplu face explicit principiul care a călăuzit conştiinţa umanităţii de-a lungul mileniilor de evoluţie a codului moral al celor mai civilizate societăţi din istoria ei Texte Plăcerea şi înţelepciunea Atunci când spunem că plăcerea este scopul vieţii, nu înţelegem plăcerile vicioşilor sau plăcerile ce constau din desfătări senzuale, cum socotesc unii din neştiinţă, nepricepere sau din înţelegere greşită, ci prin plăcere înţelegem absenţa suferinţei din corp şi a tulburării din suflet Nu succesiunea neîntreruptă de chefuri şi orgii, nu dragostea senzuală… nu desfătarea cu un peşte sau cu alte delicatese ale unei mese îmbelşugate fac o viaţă plăcută, ci judecata sobră, căutarea motivelor fiecărei alegeri şi respingeri, ca şi alungarea acelor păreri prin care cele mai mari tulburări pun stăpânirea asupra sufletului Dintre toate acestea, primul şi cel mai mare bun este înţelepciunea, din ea izvorăsc toate celelalte virtuţi, căci ea ne învaţă că nu putem duce o viaţă plăcută, dacă nu-i şi o viaţă înţeleaptă, cumsecade şi dreaptă (Epicur, Scrisoare către Menoiceus în Diogenes Laertios, Despre vieţile şi doctrinele filosofilor) Cantitatea şi calitatea plăcerilor Totuşi trebuie să admitem că, în general, filosofii utilitarişti au recunoscut superioritatea plăcerilor spiritului asupra celor ale corpului Aceasta constă, în principal, în durata, certitudinea, intensitatea etc mai mare a primelor, adică mai degrabă în avantajele pe care le procură decât în natura lor intrinsecă… Este pe deplin compatibil cu principiul utilităţii să se recunoască faptul că unele feluri de plăceri sunt mai dezirabile şi mai valoroase decât altele Căci ar fi şi absurd să se presupună că aprecierea plăcerilor depinde doar de cantitate, în timp ce în aprecierea tuturor celorlalte lucruri pe lângă cantitate se ia în considerare şi calitatea… Puţine fiinţe umane ar accepta să fie transformate în animale inferioare în schimbul promisiunii că se vor înfrupta pe deplin din plăceri animale; nici o persoană instruită să fie un ignorant, nici o persoană sensibilă şi morală să fie egoistă şi josnică, chiar dacă ar fi convins că idiotul, ignorantul şi ticălosul ar fi mai mulţumiţi cu viaţa lor decât este ea însăşi cu propria-i viaţă Ele nu ar renunţa la ceea ce posedă în plus nici pentru cea mai completă satisfacere a tuturor dorinţelor pe care le au în comun cu idiotul, ignorantul ori ticălosul Dacă s-ar gândi să o facă, acest lucru s-ar întâmpla doar în cazurile de extremă nefericire când, pentru a scăpa de ea, ele ar vrea să-şi schimbe viaţa cu aproape oricare alta, oricât de indezirabilă ar părea aceasta în proprii lor ochi… Este mai bine să fii o fiinţă umană nemulţumită decât un porc mulţumit; mai bine să fii Socrate nemulţumit decât un idiot mulţumit Iar dacă idiotul sau porcul au o opinie diferită, aceasta este pentru că ei cunosc doar o faţetă a problemei; ceilalţi cunosc, dimpotrivă, ambele faţete (J St Mill, Utilitarismul, II) II Eudemonismul raţional Cuvântul grec eudaimonia este tradus în mod obişnuit prin “fericire”, dar el înseamnă mult mai mult În sens literal înseamnă “a avea spirit bun”, şi are conotaţii ca: “noroc”, “desăvârşire”, “un destin măreţ” Eudemonia reprezintă acel ceva pe care, pentru a-l căpăta, un om ar putea da orice în schimb; este scopul şi aspiraţia oricărei fiinţe umane Pare tautologic să spui că cel mai mare bine pentru om este să obţină eudemonia Problema pusă este următoarea: în ce constă eudemonia unui om? Gânditorii hedonişti consideră că ea constă în experienţa plăcerii Adepţii eudemonismului raţional formulează un punct de vedere diferit Ei încep cu o analogie: să ne gândim ce ar putea constitui binele suprem pentru, de exemplu, un peşte Este evident că eudemonia unui peşte ar consta în acea stare de fapt ce i-ar da posibilitatea să facă acele lucruri pentru care natura l-a echipat – înotul în primul rând, o activitate în care el îşi defineşte esenţa lui de peşte Pentru a identifica binele suprem pentru orice specie de vieţuitoare trebuie să stabilim ce anume defineşte acea specie în esenţa ei Întorcându-ne la oameni ne întrebăm: În ce constă esenţa omului? Răspunsul ar începe prin a arăta că el are capacitatea de a se dezvolta şi reproduce, la fel ca toate celelalte vieţuitoare, plante sau animale Are capacitatea experienţei senzoriale (vedere, auz, simţ tactil, gust, miros) şi pe aceea de a se deplasa (locomoţie), la fel ca toate celelalte animale Ceea ce constituie unicitatea omului nu se află în aceste sfere Omul, consideră aceşti filosofi, diferă de toate celelalte specii de vieţuitoare în virtutea raţiunii sale Numai omul este în stare să caute şi să cunoască adevărul, deşi trebuie să recunoaştem că adesea căutând adevărul el comite şi greşeli Dar dacă e aşa, atunci capacitatea de exercitare a raţiunii, de a căuta înţelegerea, cunoaşterea, ştiinţa constituie înzestrarea definitorie a omului Însă în acest caz cel mai mare bine pentru om constă în exercitarea celei mai înalte facultăţi pe care el o are Putem fi siguri că el se bucură şi de bunuri mărunte: hrană, tovărăşia altor oameni, senzaţii plăcute şi altele asemenea Dar cel mai mare bine pentru el, adică ceea ce constituie în mod esenţial eudemonia lui, este exercitarea corectă a facultăţii lui de a raţiona Alături de căutarea adevărului, raţiunea omului mai are şi funcţia de a-l instrui asupra a ceea ce este bine şi drept: omul îşi exercită facultatea raţională nu numai când caută sau contemplă adevărul, dar şi atunci când el acţionează conform cu ceea ce raţiunea îi spune că este bun şi drept În consecinţă, cel mai mare bine pentru om constă în activitatea călăuzită de raţiune, fie în căutarea adevărului, fie în activitatea practică guvernată de preceptele morale ale raţiunii Desigur, acest ţel suprem de a acţiona întotdeauna în acord cu raţiunea este foarte rar atins de om Pentru că există la om sentimente, dorinţe, instincte care nu se supun raţiunii Dar, argumentează filosoful raţionalist, omul progresează în atingerea binelui său suprem luptându-se din greu, uneori eroic, pentru a-şi aduce feluritele sale porniri şi pofte sub controlul unei raţiuni disciplinate O astfel de cale poate să nu fie întotdeauna foarte plăcută, pentru că fără îndoială simţim plăcere când urmăm o dorinţă aprinsă şi amărăciune când o refulăm, dar acesta este drumul suprem spre eudemonia Afirmând că activitatea în acord cu raţiunea reprezintă binele suprem pentru om, raţionaliştii nu neagă că plăcerea este un bine Din contră, ei susţin chiar că plăcerea este un bine de rang foarte înalt şi că merită să fie dorită atâta timp cât nu distrage de la urmărirea binelui suprem Noi ar trebui să tindem să fim fiinţe raţionale, realizând practic scopul activităţii în acord cu raţiunea; de aici reiese că odată acest drum urmat în viaţă, va fi firesc să cunoaştem asemenea plăceri, în măsura în care sunt spre binele nostru Texte Raţiune şi virtute Dar, căzând de acord asupra faptului că fericirea este binele suprem, ar trebui poate să lămurim şi mai bine ce anume este ea Acest lucru va fi uşor de realizat, dacă vom stabili care este actul specific omului Căci, aşa cum pentru un flautist, pentru un sculptor, ca şi pentru orice artizan şi în general pentru oricine are o activitate sau o îndeletnicire anume, se pare că binele şi perfecţiunea rezidă în lucrările lor, tot astfel trebuie să fie şi pentru om, dacă există un act anume care-i este specific Într-adevăr, dacă tâmplarul sau cizmarul au o activitate proprie, ar putea oare omul să nu aibă una, ci să se fi născut inactiv? Sau, dimpotrivă, aşa cum ochiul, mâna, picioarele şi orice parte a corpului manifestă o activitate a ei, trebuie să admitem una şi pentru om, în afara celor menţionate? Şi care ar putea fi aceasta? A trăi este, evident, ceva comun chiar şi plantelor; dar noi suntem în căutarea specificului uman Trebuie deci să lăsăm la o parte latura existenţei bazată pe hrană şi creştere Ar urma cea bazată pe senzaţii, dar el clar că aceasta e comună şi calului, şi boului, şi oricărui animal Rămâne deci o existenţă activă, proprie părţii înzestrate cu raţiune… Actul specific omului este un anumit mod de viaţă, constând în activitatea sufletului şi în actele ce se conformează raţiunii, şi propriu omului desăvârşit este să facă toate acestea bine şi frumos, executând în mod perfect fiecare act, după virtutea care-i este proprie Astfel fiind, şi binele specific uman va fi activitatea sufletului în acord cu virtutea, iar dacă virtuţile sunt mai multe, în acord cu cea mai bună şi mai desăvârşită Şi aceasta de-a lungul unei întregi vieţi desăvârşite; pentru că, aşa cum cu o rândunică nu se face primăvară, la fel o singură zi sau un scurt răstimp nu fac pe nimeni absolut fericit (Aristotel, Etica nicomahică) Natura omenească Dimineaţa, când abia te desprinzi din braţele somnului, aibi în imediata atenţie ideea: “M-am trezit ca să desfăşor activităţile potrivite omului! Am de gând, oare, să cârtesc, nemulţumit, dacă mă îndrept sper făptuirea treburilor pentru care m-am născut şi în vederea săvârşirii cărora ocupă un loc în univers? Sau am fost destinat doar pentru ca, tolănindu-mă sub aşternut, să mă încălzesc pe mine?” Ai să-mi răspunzi, poate: “Dar aceasta este mai plăcut!” “Deci te-ai ivit pentru a te desfăta? În definitiv, nu ai apărut pentru activitate şi muncă? Oare nu vezi că plantele, vrăbiile, furnicile, păienjenii, albinele, făcând ceea ce le este specific, contribuie după puteri la desăvârşirea ordinei universale? Şi după toate aceste tu nu vrei să-ţi îndeplineşti menirea ta de om? nu te grăbeşti spre săvârşirea celor potrivite cu propria ta natură?” vei spune: “Trebuie, însă, să mă şi odihnesc!” “Trebuie” şi eu spun Dar, ai în vedere că şi pentru această odihnă, natura a fixat o măsură, după cum a fixat un timp mărginit şi pentru a mânca şi a bea Tu, totuşi, întreci limita, depăşeşti ceea ce ţi-a fi de ajuns Dar în munca ta de toate zilele nu întreci măsura, ci rămâi totdeauna sub nivelul a ceea ce ai putea realiza Desigur, tu nu te iubeşti, căci dacă ar fi altfel, ai îndrăgi şi natura ta omenească, precum şi voinţa şi îndrumările acesteia Alţii, însă, care-şi îndrăgesc meseriile, muncesc până la sleire, fără să mănânce, uneori chiar fără să se spele, pentru a-şi desfăşura activitatea pe care o au Dar tu preţuieşti natura ta mai puţin decât îşi iubeşte gravorul meseria, sau dansatorul arta, mai puţin decât preţuieşte iubitorul de comori argintul său, sau decât valorează cel care aleargă după faimă, zadarnica glorie Pentru că aceştia, atâta timp cât sunt stăpâniţi cu toată fiinţa lor, de patimile pomenite, nu-şi doresc un răgaz nici ca să mănânce, nici ca să doarmă, cu mai multă ardoare decât râvnesc să sporească, minut de minut, cele ce constituie obiectul preocupării lor trudnice Oare ţie activităţile, folositoare comunităţii, îţi par mai lipsite de valoare sau vrednice de o sârguinţă mai mică? (Marcus Aurelius, Către sine) Viaţa potrivită raţiunii Numai în măsura în care oamenii trăiesc conduşi de raţiune se potrivesc totdeauna în mod necesar cu natura lor Demonstraţie: în măsura în care oamenii sunt zbuciumaţi de afecte care sunt pasiuni, ei pot fi diferiţi prin natură şi potrivnici unii altora Dar se poate spune că oamenii sunt activi numai în măsura în care trăiesc conduşi de raţiune; şi astfel, tot ce rezultă din natura omenească, întrucât este definită prin raţiune, trebuie să fie cunoscut numai prin natura umană ca prin cauza sa cea mai apropiată Însă, fiindcă fiecare pofteşte potrivit cu legile naturii sale ceea ce socoteşte că este bun şi năzuieşte să înlăture ceea ce consideră că este rău şi fiindcă, apoi, ceea ce noi socotim, după porunca raţiunii, că este bun sau rău, este cu necesitate bun sau rău, oamenii numai în măsura în care trăiesc conduşi de raţiune fac cu necesitate ceea ce este bun pentru natura omenească şi, prin urmare, pentru orice om, adică ceea ce se potriveşte cu natura oricărui om deci oamenii se potrivesc de asemenea cu necesitate totdeauna între ei, în măsura în care trăiesc conduşi de raţiune Nu există nici un lucru particular în natură care să fie mai folositor omului decât omul care trăieşte condus de raţiune Căci omului îi este de cel mai mare folos ceea ce se potriveşte cel mai mult cu natura sa, adică (cum se înţelege de la sine) omul Dar omul lucrează în mod absolut după legile naturii sale când trăieşte condus de raţiune şi numai în această măsură se potriveşte totdeauna cu necesitate cu natura altui om Deci printre lucrurile particulare nu există nimic mai folositor decât omul Q e d Când fiecare om caută ceea ce îi este folositor, atunci oamenii îşi sunt de cel mai mare folos unii altora Căci, cu cât mai mult caută fiecare ceea ce îi este folositor şi năzuieşte să se menţină, cu atât mai mult este înzestrat cu virtute sau, ceea ce este acelaşi lucru, cu atât mai mare este puterea cu care este înzestrat să lucreze după legile naturii sale, adică să trăiască condus de raţiune Dar oamenii se potrivesc atunci cel mai mult prin natură când trăiesc conduşi de raţiune Deci atunci oamenii îşi vor fi de cel mai mare folos unii altora când fiecare îşi va căuta cât mai mult ceea ce îi este de folos (B Spinoza, Etica) Morală şi datorie Este datorie să-ţi conservi viaţa şi, în afară de aceasta, oricine are şi înclinaţie nemijlocită a o face De aceea, grija adeseori plină de teamă pe care majoritatea oamenilor o au pentru viaţa lor, nu are totuşi o valoare internă şi maxima ei nici un conţinut moral Ei îşi conservă viaţa conform datoriei, dar nu din datorie Dimpotrivă, dacă nenorociri şi o supărare fără nădejde au înăbuşit cu totul plăcerea de viaţă; dacă nenorocitul, tare la suflet, mai mult indignat de soarta lui decât umilit şi abătut, îşi doreşte moartea, dar totuşi îşi conservă viaţa fără a o iubi, nu din înclinaţie sau frică, ci din datorie, atunci maxima lui are un conţinut moral A-ţi asigura propria fericire este datorie (cel puţin indirect), căci nemulţumit de propria-ţi stare, copleşit de multe griji şi în mijlocul unor trebuinţi nesatisfăcute, ai putea deveni uşor o mare ispită pentru violarea datoriilor Dar şi fără a considera aici datoria, toţi oamenii au deja în ei înşişi cea mai puternică şi intimă înclinaţie spre fericire, fiindcă tocmai în această idee de fericire se rezumă toate înclinaţiile, numai că preceptul fericirii este mai totdeauna astfel alcătuit, încât prejudiciază grav unele înclinaţii şi totuşi omul nu-şi poate face o noţiune precisă şi sigură despre suma satisfacerii tuturor sub numele de fericire; de aceea nu e de mirare că o singură înclinare determinată cu privire la ceea ce promite şi la timpul în care poate fi dobândită satisfacerea ei, poate să covârşească o idee nesigură; şi omul, de exemplu bolnav de gută, ar putea prefera să mănânce ceea ce-i place şi să sufere cât poate, fiindcă după socoteala lui n-a pierdut aici cel puţin plăcerea clipei prezente pentru speranţa, poate neîntemeiată, într-o fericire care s-ar afla în sănătate Dar, şi în acest caz, dacă înclinaţia generală spre fericire nu ar determina voinţa lui, dacă sănătatea, cel puţin pentru el, nu ar ocupa atât de necesar un loc preponderent în calculul lui, rămâne totuşi şi aici, ca în toate celelalte cazuri, o lege, anume legea de a-şi promova fericirea, nu din înclinaţie, ci din datorie, şi abia atunci purtarea lui are o adevărată valoare morală Astfel trebuie înţelese fără îndoială şi pasajele din Scriptură în care se porunceşte să iubim pe aproapele nostru, chiar pe duşmanul nostru Căci iubirea ca înclinaţie nu poate fi poruncită, dar binefacerea din datorie, când nici o înclinaţie nu ne îndeamnă la ea, ba se opune o antipatie naturală şi irezistibilă, este o iubire practică şi nu patologică, care rezidă în voinţă şi nu în înclinaţia senzaţiei, în principiile acţiunii şi nu în compasiunea care înduioşează; dar numai cea dintâi poate fi poruncită Astfel, valoarea morală a acţiunii nu rezidă în efectul ce se aşteaptă de la ea, deci nu rezidă nici într-un principiu oarecare al acţiunii şi care are nevoie să-şi împrumute mobilul de la acest efect scontat Căci toate aceste efecte (o situaţie agreabilă proprie, ba chiar promovarea fericirii străine) puteau fi produse şi de alte cauze şi nu era deci nevoie întru aceasta de voinţa unei fiinţe raţionale, deşi numai în această voinţă poate fi întâlnit binele suprem şi necondiţionat (I Kant, Bazele metafizicii moravurilor) Pluralismul etic Am văzut că atât hedonistul cât şi raţionalistul admit că, dintre toate lucrurile există unul care este atât de valoros faţă de restul încât ar trebui să fie dorit chiar şi cu preţul de a le pierde pe toate celelalte Pentru filosoful hedonist, doar plăcerea este un bine în sine şi e demnă să fie dorită de dragul ei; iar orice altceva reprezintă un bine pentru om numai în măsura în care produce plăcere Filosoful raţionalist, pe de altă parte, admite că plăcerea este un bine în sine, dar a arătat că un alt bine în sine – anume activitatea călăuzită de raţiune – este cel mai mare bine intrinsec pentru om, adică este binele în sine care merită cel mai mult să fie dorit Pluraliştii etici se îndoiesc însă că există un singur lucru care poate fi considerat cel mai mare bine pentru om; pentru ei, cel mai mare bine pentru om constă nu atât în realizarea maximă a unui singur bine în sine, cu riscul chiar al excluderii tuturor celorlalte, ci mai degrabă în îndeplinirea tuturor Pentru a-şi susţine poziţia, pluraliştii apelează la metoda izolării prin imaginaţie (vezi mai jos textul lui G E Moore) Să presupunem că încercăm să decidem dacă x este un bine în sine sau nu Atunci ne imaginăm un univers în care x este absent, şi apoi un altul în care x este prezent, dar care altfel este identic cu primul din toate punctele de vedere Pe urmă ne punem întrebarea: oare prezenţa lui x în cel de-al doilea caz face ca acesta să fie preferabil faţă de primul? Dacă răspunsul este afirmativ, x poate fi luat ca un bine în sine; dacă răspunsul este negativ, vom putea trage concluzia că x nu este un bine în sine Să aplicăm această metodă în cazul plăcerii Dacă ne-am imagina, să zicem, un univers în care fiinţe sensibile s-ar afla tot timpul în suferinţă şi un altul identic în toate privinţele cu primul cu excepţia faptului că în acesta din urmă fiinţele sensibile ar cunoaşte numai plăceri, am prefera fără ezitare acest al doilea univers Făcând aceasta am exprima faptul că plăcerea este un bine în sine Şi totuşi, nu orice plăcere este un bine în sine Pentru că să presupunem că cineva se bucură făcând un act condamnabil Aplicând din nou testul izolării, vom obţine că un univers în care n-ar exista o astfel de plăcere este de preferat unuia în care ea ar fi inclusă Dacă însă lucrurile stau astfel, înseamnă că plăcerea este bună şi demnă de dorit, cu excepţia cazurilor în care ea este provocată de ceva rău în sine Toate celelalte lucruri fiind egale, preferăm un univers în care fiinţele sensibile ar avea experienţa plăcerii, unuia în care acestea nu ar cunoaşte nici plăcerea şi nici durerea Ar trebui însă să-l preferăm pe ultimul unuia în care fiinţele sensibile ar găsi plăcerea în contemplarea suferinţei sau distrugerii altor fiinţe sensibile Folosind aceeaşi metodă, a izolării prin imaginaţi,e vom găsi că şi cunoaşterea este un bine în sine Să ne imaginăm un univers în care există o cotă bine definită de plăcere, dar nu există cunoaştere şi un alt univers în care există o cantitate de plăcere perfect egală cu cea din primul, dar, în plus, există o cunoaştere vastă a legilor naturii şi societăţii omeneşti L-am alege fără ezitare pe ultimul Mai mult, să observăm că aici cunoaşterea nu este preţuită pentru că ne produce plăcere (aşa cum susţine hedonistul), pentru că potrivit ipotezei noastre cantitatea de plăcere în cele două cazuri este perfect egală Este clar, deci, că noi preţuim cunoaşterea pentru ea însăşi Există oare excepţii şi în cazul cunoaşterii, aşa cum am văzut că erau în cel al plăcerii În mod sigur cei mai mulţi dintre noi s-ar simţi obligaţi să ascundă de un copil mic o informaţie care i-ar putea fi dureroasă sau extrem de umilitoare – că mama lui l-a abandonat, de exemplu, sau că tatăl lui a fost un criminal Înţelegem că, deşi copilul trebuie să ştie în cele din urmă până şi adevăruri dureroase, de vreme ce este încă mic şi acestea i-ar putea crea serioase tulburări afective, ne-am simţi probabil obligaţi să-l “protejăm” de această cunoaştere Tot aşa în cazul unei persoane, indiferent de ce vârstă, care este foarte bolnavă, am putea uşor să ne imaginăm diverse informaţii pe care preferăm să nu i le spunem pe motivul că aflarea lor n-ar face (credem noi) decât să-i agraveze boala sau să adauge la aceasta o tensiune psihică dăunătoare Teza generală la care ne conduc aceste considerente este că, într-adevăr cunoaşterea reprezintă un bine, cu excepţia cazului în care ar duce la consecinţe atât de rele încât să cântărească mai greu decât cele bune Să aplicăm acum metoda izolării imaginative la virtuţile morale În accepţia comună, virtuţile morale sunt acele calităţi ale personalităţii umane ce predispun pe cineva să facă bine semenilor săi şi, în general, să se poarte într-un fel pe care el îl consideră bun şi drept Virtuţile morale constituie un bine în sine Fie o lume posibilă ce conţine o cantitate bine definită de plăcere şi cunoaştere, dar lipsită de virtute morală, şi fie un alt univers conţinând exact aceeaşi cotă de plăcere şi cunoaştere, dar şi virtute morală Am alege fără ezitare pe ultimul Dacă este aşa, este clar că noi considerăm virtutea morală ca pe ceva ce este un bine în sine Mai mult, în acest caz nu există excepţie de la concluzia noastră şi nu ne putem imagina nici un caz în care am fi înclinaţi să spunem că este mai bine fără virtute datorită presupuselor ei consecinţe nefaste Texte Testul izolării Pentru a răspunde la întrebarea: ce lucruri au valoarea intrinsecă şi în ce grad?… e necesar să ne gândim ce lucruri sunt astfel încât, dacă ar există prin sine, într-o absolută izolare, noi totuşi am considera că existenţa lor este bună; iar pentru a hotărî asupra gradelor relative de valoare pe care diferitele lucruri, în acelaşi chip trebuie să ne gândim la valoarea comparativă pe care am ataşa-o existenţei în izolare a fiecăruia Folosind această metodă, ne vom păzi de două erori care par să fi fost principalele motive care au viciat concluziile ce au fost trase până acum în acest loc Prima dintre ele constă în presupunerea că ceea ce pare absolut necesar aici şi acum pentru existenţa oricărui bun (de care nu ne putem lipsi) e din această cauză bun în sine Dacă izolăm aceste lucruri, care sunt doar mijloace pentru ceea ce este bun, şi presupunem o lume în care numai ele, şi nimic în afara lor, nu există, atunci faptul că ele nu au valoare intrinsecă devine evident Există şi o a doua eroare, care e mai subtilă şi care constă în neglijarea principiului unităţilor organice Această eroare e comisă atunci când se presupune că, dacă o parte a întregului nu are valoare intrinsecă, atunci valoarea întregului stă cu totul în celelalte părţi ale lui În acest chip s-a presupus de obicei că dacă toate întregurile care au valoare pot fi tratate ca având o şi numai o proprietate comună, atunci întregurile trebuie că sunt valoroase numai din cauza acelei proprietăţi Iar iluzia e mult întărită dacă acea proprietate comună, odată considerată în sine, pare să aibă mai multă valoare decât celelalte părţi, considerate în sine, ale unor astfel de întreguri Dacă vom considera acea proprietate în izolare şi o vom compara apoi cu întregul a cărui parte este, va putea deveni cu uşurinţă evident că, existând în sine, proprietatea nu are aşa de multă valoare cât are întregul din care face parte De pildă, dacă vom compara valoarea unei anumite cantităţi de plăcere, care există absolut prin sine, cu valoarea unor “distracţii” care conţin o cantitate egală de plăcere, va fi limpede că “distracţia” e mult mai bună decât plăcerea, după cum, în unele cazuri, e mult mai rea Într-un astfel de caz e clar că “distracţia” nu îşi datorează valoarea numai plăcerii pe care o conţine, deşi s-ar părea că e astfel, dacă vom lua în seamă numai ceilalţi constituenţi ai distracţiei şi am vedea că, fără plăcere, ei nu ar avea vreo valoare E acum evident, dimpotrivă, că “distracţia” ca întreg îşi datorează valoarea în mod egal prezenţei şi a celorlalţi constituenţi, chiar dacă s-ar putea ca plăcerea să fie singurul constituent care are valoarea prin sine (G E Moore ,Principia Ethica) Căutarea fericirii Toţi doresc să fie fericiţi; toţi, fără excepţie Oricât de diferite ar fi mijloacele pe care le întrebuinţează, ei năzuiesc toţi către această ţintă Ceea ce-l face pe unul să meargă la război, iar pe altul să nu meargă, este aceeaşi dorinţă în care se află amândoi, însoţită de valori deosebite Voinţa nu face niciodată nici cel mai mic gest decât cu acest scop (al fericirii) Acesta-i de când lumea motivul tuturor acţiunilor omeneşti, chiar al celor ce se omoară sau se spânzură Şi cu toate acestea, de un mare număr de ani, nicicând fără credinţă nimeni n-a ajuns la acest punct la care toţi tind încontinuu Toţi se plâng: principi şi supuşi; nobili şi oameni de rând; bătrâni şi tineri; tari şi slabi; savanţi şi ignoranţi; sănătoşi şi bolnavi; din toate ţările, din toate timpurile, de toate vârstele, şi condiţiile Unii au căutat fericirea în autoritate, alţii în cercetări şi ştiinţe, alţii în voluptăţi Aceste trei plăceri pământeşti au format trei secte, iar cei pe care-i numim filosofi n-au făcut altceva decât să urmeze, în mod efectiv, una din ele Cei ce s-au apropiat cel mai mult de ele au găsit cu cale că este necesar ca binele universal, pe care toţi oamenii îl doresc, să nu stea în nici unul din lucrurile particulare ce nu pot fi posedate decât de un singur om şi care, având mai multe părţi, mai mult întristează pe posesorul lor, din cauza lipsei părţii pe care acesta nu o are, decât îl mulţumesc prin satisfacţia ce-i procură partea care-i aparţine Ei au înţeles că adevăratul bine trebuie să fie aşa fel încât toţi să-l poată poseda în acelaşi timp, fără micşorare şi fără invidie şi nimeni să nu-l poată pierde împotriva voinţei sale Ei au înţeles acest fel de bine, dar nu l-au putut găsi; şi în locul unui bine solid şi efectiv, n-au îmbrăţişat decât imaginea găunoasă a unei virtuţi fantastice Instinctul ne spune că trebuie să căutăm fericirea noastră în noi Pasiunile ne împing înspre afară, chiar când lucrurile exterioare prin ele însele nu le stârnesc Lucrurile dinafara noastră ne ispitesc de multe ori şi ne cheamă când nici ne gândim la ele Aşa că filosofii vor spune: “Reintraţi în voi înşivă; acolo veţi găsi bogăţia” Nimeni nu-i va crede Cei care-i cred, sunt cei mai goi şi mai nătărăi Căci ce este mai ridicol şi mai van decât ceea ce spun stoicii? Există ceva mai fals decât raţionamentele lor? În ce priveşte dovezile, suntem neputincioşi… Căutăm adevărul, dar nu găsim decât incertitudine Căutăm fericirea, dar nu găsim decât nefericire şi mizerie Suntem incapabili de a nu dori adevărul şi fericirea; însă nu suntem capabili nici de certitudine, nici de fericire (B Pascal, Scrieri alese) Eudemonismul teologic Eudemonismul teologic este o concepţie cu lungă şi aparte evoluţie în istorie În lumea greco-romană, ea a biruit asupra multora dintre teoriile prezentate în paragrafele precedente; în secolele care au urmat, ea a constituit punctul de vedere universal acceptat în privinţa celui mai mare bine pentru om Depinde moralitatea de religie? Au regulile şi standardele morale fundamente religioase? Dacă Dumnezeu nu există, înseamnă că nu există nici binele şi nici răul? La aceste întrebări, marile religii ale lumii (iudaismul, creştinismul şi islamismul) au dat răspunsuri afirmative Potrivit lor, Dumnezeu este creatorul atotputernic şi atotştiutor al lumii; dar, în acelaşi timp, Dumnezeu este fiinţa pe deplin bună, temelia şi garanţia moralităţii Fără Dumnezeu nu ar putea să existe reguli universale în raport cu care să apreciem moralitatea comportamentelor noastre Cunoscând ce ne cere Dumnezeu, ştim care sunt cerinţele morale pe care trebuie să le respectăm Legea divină este standardul ultim şi universal al moralităţii faptelor noastre; de aceea, cel mai înalt ideal moral al omului este să trăiască în armonie cu legea divină Unii filosofi au conceput însă într-o modalitate cu totul diferită relaţia între moralitate şi religie Potrivit lor, fundamentul normelor morale nu este religia, ci natura umană sau organizarea societăţii Funcţia credinţelor, atitudinilor, practicilor religioase este să adâncească şi să întărească ataşamentul oamenilor faţă de anumite coduri morale Conceptul de Dumnezeu este o personificare simbolică a ideilor morale fundamentale din acea societate, iar legea divină semnifică legitimitatea, în societate, a acelor idei morale Potrivit acestor filosofi, istorisirile despre Dumnezeu sunt doar moduri prin care valorilor de bază ale societăţii li se dă o expresie mitologică În această perspectivă, moralitatea acţiunilor noastre nu depinde de vreo sursă supranaturală sau transcendentă Ideea unei fiinţe supreme nu e decât o reprezentare simbolică a autorităţii codului moral al societăţii Dar dacă Dumnezeu nu există, pe ce se mai fundamentează normele morale? Mai putem avea un criteriu, un standard absolut în raport cu care să judecăm moralitatea actelor noastre? Aceasta este problema pe care o ridică Jean Paul Sartre: Dostoievski afirmase că dacă Dumnezeu nu ar exista, atunci totul ar fi permis; în ce constă această uriaşă şi înfricoşătoare libertate a omului? Neacceptând transcendenţa, omul areligios este pus în situaţia de a trebui să găsească un sens existenţei sale Acest sens trebuie să şi-l construiască raportându-se numai la sine şi numai la istoria sa Dar este el, în întregime, eliberat de orice experienţă a sacrului? Aparent, simpla negare a lui Dumnezeu pare să îl asigure de acest lucru; negându-l pe Dumnezeu, omul se află deodată aşezat într-o altă lume: o lume desacralizată, lipsită de semnificaţie, în care nu există niciun reazem absolut M Eliade argumentează însă că această imagine este greşită: lumea în care trăim, chiar dacă e diferită de cea în care au trăit străbunii noştri, conţine multe comportamente religioase camuflate sau degenerate; chiar dacă nu suntem conştienţi de acest lucru, trăim într-o lume care mai păstrează încă structuri proprii celei pe care a înlocuit-o Potrivit lui Eliade, pentru omul religios unele momente sunt privilegiate în raport cu altele; ele marchează o reînnoire a timpului, un reînceput absolut al acestuia Pentru creştin, sărbătoarea Naşterii Domnului are acest sens Dar şi omul areligios păstrează aceeaşi imagine a timpului, cu sărbătorile ce însoţesc Anul Nou Chiar dacă mulţi dintre noi suntem agnostici sau avem chiar convingeri ateiste, suntem totuşi legaţi încă prin multe fire, adesea ascunse, de comportamente care sunt religioase şi sunt gata mereu să se reactualizeze din adâncurile fiinţei noastre Texte Morală şi ateism Ateismul existenţialist, pe care îl susţin, afirmă că dacă Dumnezeu nu există, atunci există cel puţin o fiinţă a cărei existenţă precedă esenţa, o fiinţă care există înainte de a fi definită prin vreun concept, şi că acea fiinţă este omul […] Ce se înţelege aici prin enunţul că existenţa precedă esenţa? Aceasta înseamnă că omul mai întâi există, se găseşte, se iveşte în lume şi după aceea se defineşte Aşa cum este conceput de către existenţialist, omul este nedefinibil pentru că la început el nu este încă nimic Dar apoi el va fi ceva, şi va fi ceea ce se va face singur Astfel nu există natură umană, fiindcă nu există vreun Dumnezeu care să o conceapă […] Dostoievski a scris: “dacă Dumnezeu nu ar exista, totul ar fi permis” Acesta este punctul de plecare al existenţialismului Într-adevăr, totul este permis dacă Dumnezeu nu există, şi în consecinţă omul este abandonat pentru că el nu găseşte nici în sine, nici în afara sa vreo posibilitate de care să se agaţe El nu îşi mai poate găsi scuze Dacă, într-adevăr, existenţa precede esenţa, nu vom putea explica niciodată ceva prin referire la o natură dată sau fixată; cu alte cuvinte, nu există determinism, omul este liber, omul este libertatea Pe de altă parte, dacă Dumnezeu nu există, noi nu găsim nici o valoare sau rânduială care să ne legitimeze comportamentul Astăzi, nici în spatele nostru, nici în faţa noastră, în domeniul luminos al valorilor, nu avem scuze sau justificări Suntem singuri, fără scuze Aceasta este ideea pe care voi încerca să o exprim când voi spune că omul este condamnat să fie liber Dacă l-am suprimat pe Dumnezeu tatăl, atunci trebuie ca cineva să inventeze valorile Lucrurile trebuie luate aşa cum sunt Şi, de altfel, a spune că noi inventăm valorile nu semnifică nimic altceva decât aceasta: viaţa nu are un sens a priori Înainte ca voi să trăiţi, ea, viaţa, nu este nimic, dar voi sunteţi cei care-i daţi sens, iar valoarea nu-i altceva decât sensul pe care voi îl alegeţi […] Fără îndoială, se alege fără referire la valori prestabilite, dar e nedrept să le taxezi pe acestea drept capricii Să zicem, mai degrabă, că trebuie comparată alegerea morală cu alcătuirea unei opere de artă […] Ceea ce au în comun arta şi morala este că avem creaţie şi invenţie în ambele cazuri Nu putem hotărî a priori ce anume este de făcut (J P Sartre, Existenţialismul este un umanism) Omul religios şi omul areligios Indiferent de contextul istoric în care este cufundat, homo religiosus crede întotdeauna că exsită o realitate absolută, sacrul, care transcende lumea aceasta, dar care se manifestă în ea şi, prin urmare, o sanctifică şi o face reală El crede că viaţa are o origine sacră şi că existenţa umană îşi actualizează toate potenţialităţile în măsura în care este religioasă, adică în care participă la realitate Zeii au creat omul şi Lumea, Eroii civilizatori au desăvârşit Creaţia, iar istoria tuturor acestor opere divine şi semidivine este păstrată în mituri Reactualizând istoria sacră, imitând comportamentul divin, omul se instalează şi se menţine aproape de zei, adciă în ral semnificativ Nu e greu de remarcat tot ce desparte acest mod de a fi în lume de existenţa omului areligios Înainte de toate, următorul fapt: omul areligios refuză transcendeţa, acceptă relativitatea “realităţii” şi i se întâmplă chiar să se îndoiască de sensul existenţei Celelalte mari culturi ale trecutului au cunoscut şi ele oameni areligioşi şi nu este imposibil ca ei să fi existat chiar la nivelele arhaice de cultură, cu toate că documentele nu i-au atestat Omul areligios s-a dezvoltat plenar numai în societăţile moderne Omul modern areligios îşi asumă o nouă situaţie existenţială: el se recunoaşte doar ca subiect şi agent al Istoriei şi refuză orice chemare la transcendenţă Altfel spus, nu acceptă nici un model de umanitate în afara condiţie umane, aşa cum se lasă aceasta descifrată în diferitele situaţii istorice Omul se face pe sine însuşi şi nu reuşeşte să se facă în întregime decât în măsura în care se desacralizează şi desacralizează lumea Sacrul este obstacolul, prin excelenţă, în faţa libertăţii sale Omul nu va deveni el însuşi decât în măsura în care se va fio demistificat radical Nu va fi cu adevărat liber decât în clipa în care-l va fi ucis pe ultimul zeu […] Nu intenţionăm să discutăm aici această luare de poziţie filosofică Să constatăm doar că, în ultimă instanţă, omul modern areligios îşi asumă o existenţă tragică şi că alegerea sa exsitenţială nu este lipsită de măreţie Acest om areligios coboară însă din homo religiosus şi, fie că vrea, fie că nu, el este opera acestuia, s-a constituit pornind de la situaţiile asumate de strămoşii săi În esenţă, el este rezultatul unui proces de desacralizare Aşa cum “Natura” este produsul unei secularizări progresive a Cosmosului, operă a Zeului, omul profan este rezultatul unei desacralizări a existenţei emane Aceasta implică însă faptul că omul areligios s-a constituit în opoziţie cu predecesorul său, străduindu-se să se “golească” de orice religiozitate şi de orice semnificaţie trans-umană El se recunoaşte în măsura în care se “eliberează”, se “purifică” de “superstiţiile” strămoşilor săi […] Omul areligios în stare pură este un fenomen destul de rar întâlnit, chiar şi în societatea modernă cea mai desacralizată Majoritatea celor “fără religie” încă se mai comportă în mod religios (fără să-şi dea seama) […] S-ar putea scrie o carte întreagă despre miturile omului modern, despre mitologiile camuflate în spectacole pe care le îndrăgeşte, în cărţile pe care citeşte Cinematograful, această “uzină de vise”, reia şi foloseşte nenumărate motive mitice: lupta dintre Erou şi Monstru, bătăliile şi încercările iniţiatice, figurile şi imaginile exemplare (“Tânăra Fată”, “Eroul”, peisajul paradisiac, “Infernul “ etc ) […] comportamentele religioase camuflate sau degenerate pot fi recunoscute şi în mişcări ce se declară perfect laice, ba chiar antireligioase De pildă, în nudism sau în mişcările pentru libertatea sexuală absolută, ideologii în care se pot descifra urmele “nostalgiei Paradisului”, dorinţa de a redobândi starea edenică de dinaintea căderii, când păcatul nu exista şi nu exista nici ruptura între fericirea carnală şi conştiinţă (M Eliade, Sacrul şi profanul) Etica profesională 1 Definirea eticii profesionale Etica profesională este, aşadar, teoria etică asociată unei anumite profesii Ea va presupune, dintr-o perspectivă practică, asocierea unui anume cod etic fiecărei profesii, în cazul nostru celei de profesor Etica profesională are un preponderent caracter filosofic – de reflectie şi prin aceasta un rol preventiv în raport cu posibilele abateri etice Ea se deosebeşte de reglementările legale ale domeniului, care intră în vigoare doar după ce s-au produs încălcări ale lor Care sunt caracteristicile unei profesii? Prezentăm pe scurt câteva: a Profesia presupune cunoaşterea teoriilor domeniului, o pregătire consistentă şi îndelungată a Standardele de iniţiere, menţinere şi avansare a unei persoane sunt stabilite de corpul profesional a Cea mai dură masură de pedeapsă este excluderea din comunitatea profesională a Rolul profesiei este de a duce la satisfacerea unei nevoi sociale; legitimarea profesiei este făcută de comunitatea beneficiarilor rezultatelor ei a Membrii grupului profesional sunt legaţi print-un cod etic a Membrii comunităţii profesionale trebuie să aibă relaţii colegiale a În situaţii limită, membrii unei comunităţi profesionale trebuie să fie pregătiţi să se sacrifice Profesioniştii care îşi exercită rolul cât mai aproape de aceste cerinţe dobândesc un status recunoscut Aceasta este proba că ei dau dovadă de profesionalism Profesionalismul are rolul de a coagula credinţele comune ale unei profesii, de a întări indentitatea şi stima de sine a membrilor grupului profesional Profesionalismul se caracterizează prin: * expertiză în domeniu (autoritate epistemică); * credinţă în autonomia deciziilor profesionale ( protejarea de amatorism); * identificarea cu profesia (profesia devine element al identităţii personale); * dedicarea faţă de profesie; * obligaţia morală de a lucra în serviciul beneficiarului; * credinţă în capacitatea de autoreglare şi menţinere colegială a standardelor profesionale Orice profesie presupune o relaţie între profesionist şi un client (beneficiar) Profesioniştilor li se cere să-şi facă datoria Ei sunt plătiţi pentru aceasta Uneori conţinutul relaţiei este stabilit doar de profesionişti Alteori, cum este cazul educaţiei, sunt formulate alternative şi beneficiarul alege Problema relaţiei dintre profesionist şi beneficiar (client) este aceea a responsabilităţii şi autorităţii care ar putea fi alocate astfel: a Beneficiarul are mai multă responsabilitate şi autoritate În acest caz profesionistul este angajat de client şi lucrează sub conducerea lui Profesionistul este partizan al scopurilor clientului său, pierzându-şi neutralitatea Există însă anumite limite ale acestui devotament: * profesionistul acţionează doar în limite legal permise; * profesionistul are discernământ epistemic; * profesionistul poate refuza clientul a Profesionistul şi beneficiarul au responsabilităţi egale Această a doua situaţie este mai greu de presupus deoarece: * între părţi există inegalitate; * uneori clienţii au mai multă putere decât profesionistul; * profesionistul îşi asumă problemele beneficiarului; el nu o face din prietenie ci pentru un salariu a Profesionistul are responsabilitate şi autoritate mai mare decât beneficiarul Aceasta este forma cel mai des întâlnită în educaţie Raportul trebuie însă exercitat fără încălcarea autonomiei persoanei şi a dreptului la autodeterminare liberă 2 Concepte centrale în etica profesională Ce fel de profesionist ar trebui să fiu? Care sunt virtuţile pe care ar trebui să le am? Cum ar trebui să acţionez? Sunt întrebări ale căror răspunsuri ar putea contura un cod etic al profesorului Acesta ar presupune formularea în scris a idealurilor, valorilor, principiilor şi normelor asociate meseriei de profesor Un asemenea cod ar îndeplini următoarele obiective: * s-ar plasa în spaţiul rămas liber dintre lege şi valorile cadru ale societăţii; * ar contribui la creşterea reputaţiei şi a respectului faţă de profesori; * ar putea fi un contract moral al profesorilor cu comunitatea profesională; * ar duce la promovarea unei imagini pozitive a comunităţii profesionale; * ar fi un cadru de referinţă în luarea deciziilor; * ar contura un climat etic al exercitării profesiei; * coordonează comportamentul în cazul unor dileme etice Managerul unei şcoli ar putea formula politica etică a instituţiei de învăţământ Această politică etică ar duce la conturarea unui factor de stabilitate organizaţională prin stabilirea unor valori şi principii Elaborarea unor asemenea coduri ar presupune: a Formularea unor obiective clare de care suntem siguri că vor fi susţinute de către ceilalţi a Stabilirea unui termen realist de dezvoltare a codului a Estimarea costurilor de aplicare a codului a Asigurarea caracterului deschis al cofului a Orientarea codului spre problemele de bază ale meseriei de profesor a Luarea în seamă a legilor şi reglementărilor domeniului a Absenţa caracterului de înspăimântare fără a fi nerealist a Claritate , cu exprimări simple a Susţinut de managerul instituţiei Deontologia profesională nu se poate constitui dintr-un corp monolitic de concepte Ea trebuie să fie reflexivă, să permită pluralismul opiniilor despre ceea ce este obligatoriu, permis, interzis, dezirabil, despre drepturi şi îndatoriri, excluderi, îndreptăţiri Construirea unei etici profesionale şi concretizarea unui set de elemente de politici etice ale instituţiei de învăţământ ar trebui să facă referire la câteva concepte cheie cum sunt cele care urmează a Autonomia personală Acest concept semnifică posibilitatea de a alege cursul şi finalităţile dorite pentru acţiunile noastre în baza faptului că avem discernământ, ne cunoaştem interesele şi ştim care credem că este binele nostru Autonomia profesorului diferă de autonomia elevului Autonomia personală presupune eliberarea de constrângeri, libertatea de a alege, rezonabilitatea alegerii, recunoaşterea fapătului că orice persoană este moral valoroasă Autonomia personală poate fi restrânsă în baza următoarelor principii: * principiul paternalismului (intervenim pentru a preveni răul pe care şi l-ar putea face o persoană: sinucidere, să inhaleze substanţe dăunătoare, chiar fum de ţigară); * principiul lezării (unei persoane i se restrânge libertatea pentru a nu face rău aleia); * principiul ofensei (se restrâng drepturile pentru a nu se aduce o ofensă publică, o jignire altei persoane); * principiul bunăstării generale (fiecare posesor de venituri trebuie să dea o parte a lor pentru binele public); * principiul moralismului legal (restrângerea autodeterminării bazate pe prevenirea acţiunilor imorale, fără însă a transforma morala în lege juridică şi a aduce actele imorale în rând cu cele ilegale) a Binefacerea este un termen legat de cel de grijă În majoritatea profesiilor nu se cere doar să-ţi faci datoria ci să-ţi pese de domeniul şi colectivul în care lucrezi, de renumele ei Asemenea cerinţe nu pot fi stipulate legal ci doar moral Morala operează cu supoziţia egalităţii dintre oameni în faţa normelor şi valorilor sale Problema dreptului moral la împlinire şi autoafirmare este ridicată atunci când oamenii sunt pe poziţii defavorizate (sunt nedreptăţiţi istoric) Corectarea morală şi politică a acestei situaţii permite abaterea de la principiul: situaţiile asemănătoare trebuie tratate asemănător, prin abordări diferite ale unor situasţii asemănătoare (acţiuni afirmatoive, discriminare pozitivă) a Drepturi şi acţiune dreaptă Problema drepturilor intervine în situaţii profesionale în mod contextualizat Un drept relevă libertatea de acţiune sau libertatea de a nu fi supusunor acte Drepturile pot fi formulate pozitiv (putem face) sau negativ (ni se interzice) Pentru ca drepturile formal proclamate să poate fi exercitate ar trebui să fie îndeplinite câteva condiţii: * orice drept să fie corelat cu datoria cuiva de a-i asigura exercitarea; * un drept asigură autonomia persoanjei în urmărirea intereselor proprii; * un drept justifică acţiunea persoanei care îl exercită şi faptul că ea solicită sprijin Aceste principii constituie repere ale construcţiei unui cod profesional coerent 3 Elemente de etică educaţională Se spune că, din perspectivă etică, salvarea vieţii este scopul medicinii Viaţa este o valoare supremă Salvarea ei nu mai trebuie argumentată ca fiind importantă Scopul fundamental al învăţământului este educarea Cum ar trbui să înţelegem educarea? Este educaţia o valoare? Nu cred ca va fi cineva care să nege importanţa educaţiei Educaţia este o prioritate, spune legea învăţământului De multe ori (mai exact în fiecare an) legea bugetului nu confirmă că educaţia ar fi realmente o prioritate Exercitarea unei profesii presupune manifestarea unor calităţi morale cum ar fi: cinste, conştiinciozitate, răspundere; poate abnegaţie, devotament, loialitate În cadrul fiecărei profesii funcţionează un cod moral nescris, elementar, care se modifică din când în când în funcţie de evoluţia profesiei respective Este acest cod nescris suficient? Unii cred că da Personal cred că nu şi voi încerca să arăt de ce este nevoie de punerea explicită a problemei unui cod etic în unităţile de învăţământ În domeniul educaţiei componenta etică este prezentă la nivelul tuturor elementelor ei În orice situaţie educaţională, „educatorul” are răspunderea etică a transformărilor pe care le produce Greşelile lui sunt comparabile cu cele ale medicului, chiar dacă sănătatea fizică nu este atinsă de practica educaţională Răspunderea etică a cadrelor didactice este permanentă pentru că prin ceea ce fac, spun şi sunt ei influenţează permanent şi pe termen lung participanţii la educaţie Prin ceea ce fac şi ceea ce nu fac, prin ceea ce spun şi felul în care o spun, prin modul lor general de lucru şi prin atitudinea faţă de propriul stil, cadrele didactice influenţează cunoaşterea, motivaţia, sentimentele, atitudinile, preferinţele elevilor lor Profesoratul nu poate rămâne doar la simpla cunoaştere a domeniului ştiinţific (oricare ar fi disciplina predată) El este completat de dimensiunea practică a interrelaţionării cu celălalt, a comunicării argumentative convingătoare şi eficiente Această a doua dimensiune, esenţială în practicarea profesoratului, este puternic încărcată de elemente etice Din această cauză, în practicarea acestei profesii, aspectele etice trebuie să fie permanent explicitate, descrise şi supuse reflecţiei colective şi individuale La vârsta la care se optează pentru această direcţie profesională poate că cei care aleg profesoratul nu ştiu şi nu pot avea o imagine clară a responsabilităţilor etice care urmează Poate că alegerea a fost făcută din motive sociale sau economice Aceste posibile temeiuri ale opţiunii nu schimbă situaţia: răspunderea etică a profesorilor este aceeaşi indiferent de motivele pentru care au optat pentru această carieră Activitatea cadrului didactic se bazează pe două aspecte relativ opuse: * pe de o parte lui i se cere să-şi deruleze activităţile din datorie morală (faţă de elevul său) şi cu spirit moral, pentru a-l ajuta pe acesta să se dezvolte; * pe de altă parte educatorul este obligat să-şi câştige existenţa, exercitându-şi meseria ca salariat După părerea mea cele două aspecte sunt numai relativ opuse Dacă presupunem că atunci când este plătit educatorul este mai puţin moral, atunci ele se opun realmente Dacă însă ţinem sub control componenta etică, împiedicând, prin plată, renunţarea la moralitate, atunci cele două pot coexista Cu alte cuvinte, acest miez etic al profesiei de educator este dinamic El nu trebuie nici negat nici neglijat Raportul dintre etic şi economic ar trebui să fie permanent vizibil, cu o evoluţie transparentă, explicită de fiecare dată în cazul fiecărui cadru didactic Pendularea între aspectele etice şi cele economice ale temeiurilor activităţii educaţionale este de natură să permită când accentuarea unuia dintre aspecte, când a celuilalt, ca şi cum celălalt nu ar exista sau ar fi nesemnificativ Un exemplu l-ar putea constitui situaţiile în care sindicatele din învăţământul preuniversitar au ameninţat, în cadrul acţiunilor lor revendicative, cu îngheţarea anului şcolar sau cu neparticiparea la examenele naţionale În aceste cazuri autorităţile s-au folosit, fără să declare acest lucru, de existenţa componentei etice a profesiei Ele s-au bazat pe faptul că un cadru didactic nu poate fi indiferent la evoluţia elevilor săi Un cadru didactic, asemenea unui medic, nu are dreptul să nu ajute pe cel a cărui evoluţie depinde de el Desconsiderarea publică a luptei sindicale (pentru că nu a fost nici consecventă şi nici radicală) este însă echivalentă cu o apreciere pozitivă a răspunderii etice manifestate de cadrele didactice prin neboicotarea evoluţiei educaţionale a absolvenţilor de ciclu Chiar şi fără plată sau cu o plată simbolică, multe cadre didactice participă la examene Este un lucru care trebuie apreciat pentru că el arată că nucleul etic al profesiei este în măsură să genereze fapte etice Ca dovadă pentru faptul ca autorităţile mizează pe componenta etică a profesiei de cadru didactic stă şi măsura din 2009 de intrare în concediu fără plată a profesorilor Când s-a anunţat această idee s-a lăsat să se înţeleagă şi că s-ar putea ca profesorii să fie de acord si cu scăderea salariului si să vină totusi la cursuri Exemplu a fost dat guvernul care era de acord să primească salariul redus si să fie prezent la ministere (Ba mai mult o bună perioada de timp guvernul a fost înjumătăţit, fiecare ministru având în răspundere două ministere şi un singur salariu ) Cadrele didactice însă au intrat în concediu fără plată, nevenind la ore Prin aceasta au întărit nucleul etic prezent în profesia lor Teme care contribuie la conturarea etosului şcolii (Cursurile 7-12) Tema 1 Câteva elemente de educaţie civică A Relevanţa temei pentru cadrele didactice Profesorii oricărei şcoli ar trebui să aibă cunoştinţele şi competenţele civice necesare pentru a putea răspunde nevoilor de învăţare a comportamentului civic al fiecărui elev/elevă cu care lucrează în cadrul comunităţii şcolare Clasa este un grup de învăţare Acest grup ar trebui să funcţioneze după reguli democratice Indiferent de materia pe care o predă orice profesor sau profesoară face parte din comunitatea locală în care şcoala este inclusă Rezultă de aici că, dincolo de conţinuturile programelor şcolare orice profesor sau profesoară transmite anumite opţiuni valorice, exprimate prin modul său de a organiza învăţarea, pe care elevii le preiau Conştientizarea acestor aspecte civice ale activităţii didactice şi evaluarea activităţilor extracurriculare din perspectiva valorilor civismului democratic conduc la formarea şi dezvoltarea competenţelor civice ale cadrului didactic incluse în pregătirea pentru coeziune socială Unui profesor sau profesoară nu îi este permis să nu conştientizeze influenţa pe care comportamentul său o are asupra opţiunilor civice ale elevilor, indiferent cât de bine stăpâneşte tainele domeniului său Orice cadru didactic poate fi diriginte al unei clase În asemenea situaţii influenţa asupra dezvoltării atitudinilor şi comportamentelor civice ale elevilor este mult mai mare Datorită faptului că influenţa comportamentului de cetăţean al cadrului didactic este de neevitat, este importantă evidenţierea aspectelor civice ale relaţiilor specifice sistemelor educaţionale Abordarea problemei elementelor de educaţie civică necesare activităţii didactice se va face pornind de la câteva valori democratice importante Presupoziţia de lucru este aceea a bunei credinţe: orice cadru didactic, odată sensibilizat asupra elementelor civice incluse în pregătirea pentru coeziune socială va şti (şi va voi) să recunoască şi alte atitudini şi valori civice în situaţii concrete date chiar dacă ele nu au fost discutate în seminariile de formare Acest material îşi propune să pună explicit problem formării civice a cadrului didactic în activitatea de pregătire pentru coeziune socială şi nu să epuizeze prezentarea tuturor valorilor civice implicate în educaţie Ioteza de bază a acestui material o constituie idea că un profesor cu o structură atitudinal-comportamentală democratică va transmite acest model prin felul în care îşi dezvoltă activităţile de învăţare specifice disciplinei Şi reciproc B Cunoştinţe minimale Aşa cum s-a arătat, coeziunea socială în spaţiul educaţional se manifestă prin grijă faţă de fiecare elev, înţelegera şi luarea în considerare a problemelor personale (individuale, familiale), acordarea sprijinului necesar astfel încât fiecărui elev să i se asigure acces la educaţie şi formare Acţiunea pentru coeziune socială este o formă specifică de concretizare a comportamentului democratic în spaţiul şcolii Sensibilizarea profesorilor în vederea acţiunii pentru coeziune socială presupune construirea activităţii educaţionale în baza următoarelor valori democratice: dreptate, echitate, pluralism, libertate, respectarea persoanei şi a dreptului la privatitate, cooperare, participare Prin acţiunile lui fiecare cadru didactic poate determina opţiunea conştientă pentru principii democratice importante în dezvoltarea şi perfecţionarea relaţiilor sociale, pentru fiecare dintre elevii şi elevele sale Fiecare profesor sau profesoară, indiferent de disciplina pe care o predă, are anumite opţiuni valorice Atunci când se afirmă dezinteresul pentru valorile civice este vorba doar de o declaraţie (chiar şi sinceră) În realitate modul de relaţionare cu ceilalţi, egali sau din alt grup socio-profesional, dovedeşte existenţa unui anumit punct de vedere, a unei opţiuni Nu se cere fiecărei persoane să dezvolte un discurs teoretic despre valori democratice Se cere însă recunoaşterea prezenţei lor în acţiunile individuale sau ale altora Datorită acestui fapt vom prezenta în continuare (contextualizat) câteva probleme generale de educaţie civică importante în formarea ca profesor, indiferent de specializare a A face recomandări îndreptăţite Comportamentul cel mai frecvent al uni cadru didactic este acela în care el recomandă ceva elevilor săi: să înveţe ceva anume, să fie într-un fel anume, să evite ceva Uneori aceste recomandări se fac în baza autorităţii pe care cunoaşterea domeniului sau statutul său de profesor le conferă Într-o asemenea situaţie recomandarea este îndreptăţită Sunt însă situaţii în care un profesor solicită elevilor modificări comportamental-atitudinale doar în baza preferinţelor şi opţiunilor lui (etice, politice, muzicale, vestimentare etc ) În asemenea cazuri este posibil ca unele recomandări să nu fie îndreptăţite Ele îngrădesc exprimarea preferinţelor individuale ale elevilor punând în evidenţă doar o relaţie de putere a Respectarea fiecărui(cărei) elev(ă) ca persoană Ideea respectării elevilor ca persoane este foarte importantă pentru cadrele didactice Aceasta înseamnă că nu este permisă etichetarea elevilor în funcţie de nivelul cunoştinţelor lor Şi elevii care nu învaţă bine trebuie respectaţi ca persoane La fel cei care au poziţie materială precară, vârstă mică, nu au o familie tradiţional constituită, sunt minoritari sau au îndrăznit să spună ceva contra părerilor profesorilor Respectul ca persoană nu se negociază şi nu există condiţii în care el ar putea fi diminuat Respectul ca persoană este corelat cu respectarea demnităţii umane Astfel nu există contexte de nici un fel care să justifice lovirea, jignirea sau insulta, calificarea elevilor în diferite moduri, referirile degradante la familie Toate acestea, ca întreaga categorie de comportamente în care ele intră, sunt absolut interzise (chiar dacă experienţa individuală ne spune că am avut de suportat unele dintre ele şi nu s-a întâmplat nimic cu profesorii în cauză) a Distincţia dintre egalitate şi echitate în spaţiul educaţional Echitatea este un concept mai puternic şi mai nuanţat decât egalitatea Echitatea presupune dreptate dincolo de egalitate Egalitatea poate fi uneori nedreaptă De exemplu atunci când la educaţie fizică se cere elevilor o anume performanţă diferenţiată în funcţie de vârstă şi sex se egalizează cerinţa pentru toate fetele de 12 ani, de exemplu Dar nu toate fetele de 12 ani au aceeaşi înălţime şi aceeaşi greutate În aceste condiţii egalizarea nu este echitabilă C Trei termeni cheie Spiritul civic, înţeles drept ineres manifest pentru problemele publice şi în special pentru acelea ale comunităţii în care trăim şi ne derulăm activitatea, este corelat cu termenul de dreptate Cele mai frecvent întâlnite forme ale dreptăţii sunt: 1 Dreptatea distributivă care se referă la corectitudinea modului în care sunt împărţite membrilor comunităţii bunuri, onoruri, răsplăţi, posturi, timp liber, dar şi costuri ori dezavantaje, cum ar fi taxe, amenzi, treburi de îndeplinit Pentru ca împărţirea să fie corectă, ar trebui să se aplice aşa numitul principiu al asemănării care presupune că toate persoanele care se aseamănă şi cărora li se distribuie recompense sau treburi de îndeplinit, să fie tratate ca egale şi, similar, atunci când persoanele nu se aseamănă, ele să fie tratate explicit ca diferite Asemănările sau deosebirile dintre persoanele cărora li se distribuie ceva, se stabilesc din punctul de vedere al nevoilor, capacităţilor şi al meritelor De exemplu dacă după o inundaţie puternică se distribuie pături şi corturi persoanelor sinistrate, este drept ca toţi cei care se află în aceeaşi situaţie să primească la fel, iar cei cărora apa le-a produs mai puţine stricăciuni, să primească mai puţin Nevoile lor sunt diferite Există evident situaţii în care este dificil de stabilit asemănări sau deosebiri între nevoile oamenilor De exemplu este imposibil să spui dacă nevoile unui bolnav de stomac sunt mai mari sau mai mici decât nevoile unui bolnav de ficat In termeni strict cantitativi ele pot fi măsurate In termenii dreptăţii ele nu pot fi diferenţiate 2 Dreptatea corectivă se referă la corectitudinea reacţiilor comunităţii atunci când împotriva unei persoane s-au produs faptele rele, răniri, stricăciuni sau jigniri O faptă rea se produce atunci când nu se respectă regulile sau legile, când se săvârşeşte ceva incorect Uneori sunt efectate proprietatea, libertatea sau chiar viaţa unei persoane A răspunde drept unor asemenea fapte presupune relizarea câtorva cerinţe cum sunt: * repararea, pe cât se poate, a răului comis; * prevenirea repetării acelei fapte de către persoana în cauză; * descurajarea celor care au intenţii asemănătoare de a face şi ei la fel Corectarea efectelor faptelor rele se realizează de către instituţiile abilitate Nu aplicăm amenzi sau sancţiuni singuri, pentru că s-a făcut ceva împotriva noastră Dacă cineva fură din bunurile noastre, nu-l prindem şi nu-l pedepsim noi Ar fi o greşeală şi am încălca şi noi legea 3 Dreptatea procedurală se referă la modalităţile prin care este derulată o cercetare, la modul în care se adună informaţiile necesare şi se iau deciziile Sunt considerate forme ale dreptăţii procedurale situaţiile în care, implicat fiind în analiza unui fapt ţi se respectă dreptul de : * a spune şi versiunea ta; * a avea un prieten sau avocat cu care să te sfătuieşti; * a aduce martori în sprijinul tău; * a fi tratat imparţial Această formă a dreptăţii este importantă nu numai pentru derularea activităţilor juridice Şi într-o şcoală se culeg informaţii (despre cine a spart geamul sau a rupt banca,de exemplu), se iau decizii tratându-se elevii cu mai mult sau mai puţin respect Chiar dacă un elev a greşit, nu este permisă tratarea dezonorantă a lui, aplicarea unor pedepse corporale sau luarea unor decizii apparent imparţiale, de tipul să-l exmatriculăm ca să plece din şcoala noastră Teme care contribuie la conturarea etosului şcolii (Cursurile 7-12) Tema 2: Învăţarea centrată pe elev - strategii didactice care răspund diversităţii elevilor şi nevoilor lor educaţionale specifice A Relevanţa temei pentru cadrele didactice Aşa cum c-a arătat, coeziunea socială în educaţie presupune a asigura fiecărui elev posibilitatea de a-şi dezvolta potenţialul individual dincolo de particularităţile de ordin social, etnic sau economic ale condiţiilor lui de viaţă În acelaşi timp coeziunea socială presupune acceptarea şi respectarea diferenţelor, asigurarea sprijinului necesar fiecărui elev astfel încât să poată depăşi problemele cu care se confruntă Se aşteaptă din partea profesorilor să rezolve, în munca de zi cu zi, probleme variate care ţin de diversitate culturală, de condiţii economice precare, de diversitate etnică, de particularităţi personale, etc În ciuda unei posibile diversităţi foarte largi, profesorii ar trebui să asiste în mod individualizat, adecvat şi eficient dezvoltarea potenţialului fiecărui elev Aceasta presupune dezvoltarea unor strategii şi tehnici didactice derivate din centrarea pe elev Respectând specificul fiecăruia, cadrele didactice pot învăţa elevii să se respecte unul pe celălalt şi să creeze astfel o comunitate educaţională care să valorizeze diversitatea şi să o transforme în avantaj educaţional Profesorii ar trebui să lucreze diferenţiat foarte bine chiar de la începutul carierei, să înţeleagă şi să-şi bazeze activitatea pe principiile echităţii, egalităţii, multiculturalismului, libertăţii de exprimare, pe valorile democraţiei, drepturilor omului şi coeziunii sociale Datorită acestui fapt una dintre competenţele de bază pe care un cadru didactic ar trebui să le aibă este şi aceea de a trata elevii cu mare atenţie, tolerant, fără discriminare, cu înţelegere pentru particularităţile culturale şi obiceiurile etniei sau religiei lor, adică tocmai competenţa de a acţiona în spiritul coeziunii sociale B Cunoştinţe minimale Învăţarea centrată pe elev reprezintă o orientare distinctă în filosofia educaţiei ea fiind o opţiune relativ recentă în sistemul românesc de învăţământ Centrarea pe elev este caracteristică sistemelor educaţionale democratice, fiind construită în baza respectării elevului ca persoană (indiferent de vârsta lui) şi deci şi a individualităţii sale Construcţia curriculară care ţine seama de centrarea pe elev creează condiţii fiecăruia dintre ei pentru dezvoltarea maximală a potenţialului său Un asemenea curriculum însă trebuie să se pună în practică prin intermediul unor strategii didactice adecvate care să ţină seama efectiv de particularităţile individuale ale elevilor – de învăţare, culturale, sociale, religioase – şi să permită fiecăruia să-şi actualizeze potenţialul în ritmuri şi modalităţi proprii Coeziunea socială este în strânsă legătură cu centratrea pe elev întrucât asigurarea unei reale egalităţi de şanse pentru toţi elevii nu se poate realiza decât prin promovarea egalităţii formale pentru toţi Această egalitate formală nu înseamnă egalizarea tuturor ci ea presupune a construi demersuri didactice individualizate pentru ca fiecare elev să-şi poată folosi maximal potenţialul instrumental şi de cunoaştere pentru dezvoltarea personalităţii Şcolile în care se aplică strategia centrării pe elev sunt şcoli democratice prin natura lor Aici se accentează respectarea fiecăruia, responsabilitatea individuală, seriozitatea, spiritual civic, comunicarea Elevii sunt stimulaţi educaţional adecvat pentru a exersa, conform particularităţilor personale, mai multe roluri Acţiunea pentru coeziune socială nu presupune numai acţiunea izolată a cadrului didac sau a şcolii Ea presupune implicarea familiei, a comunităţii din care elevii fac parte, a elevilor înşişi C Trei termeni cheie 1 Există mai multe stiluri de învăţare care ar putea fi corelate (din raţiuni didactice) două câte două, ca forme opuse (între care s-ar putea manifesta stiluri individuale concrete): * ritm lent de învăţare ( ritm rapid de învăţare; * independent ( dependent de colaborare ; * preponderent vizual ( nu este vizual; * preponderent auditiv ( nu este auditiv * preponderent tactil ( nu este tactil * preponderent kinestezic ( nu este kinestezic * foarte activ ( este foarte calm * preponderent verbal ( este foarte tăcut * centrat pe proces ( este centrat pe produs * concret ( este abstract * foarte organizat şi ordonat ( este foarte flexibil şi creativ Atunci când proiectează activităţi de învăţare, cadrele didactice ar trebui să ofere elevilor variate experienţe de învăţare care să răspundă cel mai adecvat modului lor de a învăţa cel mai bine Astfel, toţi elevii vor fi apreciaţi pentru calităţile lor şi nu vor fi evidenţiate în principal incapacităţile acestora Centrarea pe elev reprezintă un mod de creare a unui mediu de învăţare inclusiv, pozitiv, care încurajează fiecare elev să-şi asume responsabilitatea propriei învăţări şi, de asemenea, să acumuleze recunoaştere socială Puncte-cheie ce trebuie avute în vedere de către cadrele didactice atunci când vorbim despre stiluri de învăţare: * Elevii, indiferent la care extremă a stilului de învăţare se situează, au nevoie de atenţie activă din partea cadrelor didactice şi a părinţilor pentru alternarea practicilor, a mediului de învăţare sau a materialelor de învăţare * Stilurile de învăţare au tendinţa de a se consolida pe măsură ce elevii înaintează în vârstă * Temperamentul, personalitatea şi stilul de învăţare se află într-o strânsă corelaţie * Cadrele didactice şi părinţii ar trebui să adapteze strategiile de predare la stilul de învăţare al elevilor, dar, totodată, ar trebui să-i încurajeze şi în utilizarea altor stiluri de învăţare (fără a pune un prea mare accent pe acestea) pentru a le sprijini o dezvoltare complexă * Unele activităţi de învăţare sunt mai eficient realizate dacă sunt utilizate anumite stiluri de învăţare * Stilurile de învăţare au o valoare neutră, niciunul nu este mai bun sau mai rău, sunt doar un indiciu al diversităţii 2 Reuşita întrunirilor cu părinţii poate fi obţinută dacă suntem atenţi la câteva elemente Vă sugerăm în continuare o mică listă pe care să o aveţi în vedere * Creaţi un mediu plăcut al întâlnirii şi faceţi astfel încât toţi participanţii să se simtă bine veniţi Trataţi cu respect pe membrii de familie ai tuturor elevilor * Fiţi prietenoşi şi cooperativi Ascultaţi cu atenţie, puneţi întrebări şi comunicaţi informaţii * Prezentaţi dovezi specifice a activităţii elevului, care să reflecteze bunele rezultate, ca şi motivele de îngrijorare – note la teste, note la proiecte, aprecierea participării la lecţie, şi exemple de teme * Începeţi prin a lăuda un aspect al activităţii, caracterului sau personalităţii elevului Treptat conduceţi discuţia spre aspectele care necesită ameliorări Subliniaţi politicos dar ferm necesitatea de a se concentra asupra acestor aspecxte pentru a ameliora rezultatele: calitatea muncii, comportament, şi deprinderi de lucru în clasă, relaţii cu colegii * Oferiţi sugestii părinţilor asupra manierei în care pot sprijini procesul de ameliorare a performanţelor, a participării sau a atitudinii copilului lor Cum pot participa părinţii la soluţionarea lor? * Adoptaţi împreună un plan de urmărire şi control şi faceţi împreună o lista a comunicării eficiente 3 Lucrul pe grupe este o modalitate de lucru indicată la clasă pentru că favorizează dezvoltarea comportamentelor specifice manifestării coeziunii sociale Oferim câteva argumente: * elevii învaţă mai bine dacă discută între ei; * sensul conceptelor este mai bine conturat prin activităţi comune; * dezvoltă creativitatea elevilor; * dezvoltă abilităţi de comunicare; * dezvoltă încrederea în sine a fiecăruia; * favorizează individualizarea în învăţare; * implică metode alternative de evaluare Este indicat ca grupul să lucreze cu câteva reguli pe care toţi elevii să le cunoască de la începutul anului şcolar Ele devin pe parcurs reguli tacite care vor sprijini activitatea Inceputul anului şcolar, trebuie să se facă printr-o discuţie comună despre aceste reguli Trebuie să existe însă şi reguli ale cadrului didactic Iată câteva asemenea reguli importante în derularea activităţilor: 0 atenţie la tonul pe care îl folosiţi, el contribuie la menţinerea unei atmosfere eficiente de lucru; nu ridicaţi tonul, nu ţipaţi la elevi; 0 structura grupurilor este importantă, ea trebuie să fie însă în folosul fiecărui participant; componenţa grupurilor trebuie schimbată pe parcursul anului; dacă se formează permanent aceleaşi grupuri, elevii nu-şi vor dezvolta complet potenţialul de lucru în echipă; 0 dacă vă bazaţi pe elevii mai buni, cărora le cereţi să-i ajute pe ceilalţi, întrebaţi-vă cum anume vor avansa ei în cunoaştere; 0 ajutaţi elevii în opţiunile pe care trebuie să le facă, astfel ei câştigă timp efectiv de lucru şi vor învăţa cum să procedeze data viitoare; 0 uneori elevii pot lucra şi singuri, lăsaţi-i; alteori au nevoie de ajutor, nu aşteptaţi să vi-l ceară; 0 lucrul pe grupe înseamnă pentru profesor, un efort mai mare în proiectarea lecţiei şi un alt tip de activitate în clasă; lucrul pe grupe nu înseamnă că elevii rezolva sarcina singuri şi noi ne plimbăm printre mesele lor de lucru; 0 evaluaţi formativ; nu speriaţi elevii cu evaluarea; învăţarea trebuie să fie atractivă chiar şi pentru cei care învaţă mai greu sau nu au motivaţie pentru studiu Teme care contribuie la conturarea etosului şcolii (Cursurile 7-12) Tema 3 : Aspecte de gen ale activităţii de profesor A Relevanţa temei Studiile realizate în domeniul aspectelor de gen ale educaţiei au subliniat următoarele aspecte cu caracter conservator: * feminizarea la bază şi masculinizarea la vârf (respectiv în învăţământul primar învăţătorii sunt de fapt majoritatea învăţătoare iar în învăţământul universitar cadrele didactice sunt preponderent bărbaţi); * absenţa aproape totală a educaţiei pentru viaţa privată din curriculumul şcolar; * tendinţa cadrelor didactice de a acţiona diferit în şcoală pentru a dezvolta abilităţile manuale ale fetelor şi băieţilor; * slaba pregătire pentru participarea la viaţa publică a fetelor; * menţinerea modelelor depăşite ale masculinităţii şi feminităţii în manualele şcolare O problemă de mare importanţă în prezent o constituie abordarea aspectelor de gen în cadrul formării iniţiale a cadrelor didactice astfel încât acestea să poată acţiona în vederea schimbării abordării problematicii de gen şi să aibă cunoştinţele minimale necesare unui bun management al relaţiilor de gen în grupurile de elevi În domeniul egalităţii şanselor au fost luate în ultimii câţiva ani importante măsuri legislative: * Hotărârea nr 1194, din 27 noiembrie 2001, privind organizarea şi funcţionarea Consiliului Naţional pentru Combaterea Discriminării, el având printre atribuţii să urmărească aplicarea şi respectarea, de către autorităţile publice, persoanele juridice şi persoanele fizice, a dispoziţiilor normative ce privesc prevenirea, sancţionarea şi eliminarea tuturor formelor de discriminare * Legea nr 48, din 16 ianuarie 2002, pentru aprobarea Ordonanţei Guvernului nr 137/2000 privind prevenirea şi sancţionarea tuturor formelor de discriminare * Legea nr 202, din 19 aprilie, 2002 privind egalitatea de şanse între femei şi bărbaţi care reglementează măsurile pentru promovarea egalităţii de şanse între femei şi bărbaţi, în vederea eliminării discriminării directe şi indirecte după criteriul de sex, în toate sferele vieţii publice din România În Capitolul III, art 14(2) al acestei legi se arată: “Instituţiile de învăţământ, de stat şi particulare, factorii sociali care se implică în procese instructiv-educative, precum şi toţi ceilalţi furnizori de servicii de formare şi de perfecţionare, autorizaţi conform legii, vor include în planurile de învăţământ, în programele analitice şi în alte instrumente curriculare măsuri de respectare a principiului egalităţii de şanse şi tratament între femei şi bărbaţi ” La art Art 15 - (1) se specifică: “Ministerul Educaţiei şi Cercetării asigură, prin mijloace specifice, instruirea şi educarea în spiritul egalităţii de şanse între sexe ” B Cunoştinţe minimale Promovarea echităţii de gen în activităţile de predare-învăţare este necesară deoarece studiile au arătat că în spaţiul educaţional se manifestă mai multe dezechilibre de gen dintre care amintim: a Evaluarea Studiile au arătat că fetele sunt dese ori favorizate în evaluare de către cadrele didactice (femei şi bărbaţi) din cauza faptului că ele sunt în general, mai cuminţi, ascultătoare, politicoase, silitoare, liniştite Băieţii au note mai mici pentru că sunt neastâmpăraţi Ei sunt solicitaţi mai mult în timpul orelor deoarece trebuie să fie pregătiţi pentru competiţie a Orientarea profesională Unele cercetări în domeniul problematicii de gen au arătat că profesorii au tendinţa de a recomanda profesii diferite fetelor şi băieţilor, în funcţie de sex şi nu de opţiunile şi preferinţele lor a Curriculumul scris Curriculumul scris pentru învăţământul obligatoriu promovează orbirea la problematica de gen ca formă de sexism Ignorarea aspectelor de gen are efecte care, cumulându-se în timp, duc la manifestarea în continuare a diferenţelor de gen: reproducerea modelelor culturale saturate de prejudecăţi şi atitudini sexiste vor determina ca în viitor acestea să se transmită mai departe şi să se conserve, dovedind prin aceasta că „sunt adevăratele modele” de urmat a Modelele sociale promovate de disciplinele ariei curriculare om şi societate sunt caracterizate de: dominanţa masculinităţii, absenţa fetelor/femeilor în viaţa publică, pasivitate a Valorile promovate (care ar trebui să fie ale colaborării şi participării active la viaţa comunităţii inclusiv a minorităţilor) sunt în realitate ale segregării şi pasivităţii C Trei termeni cheie 1 Genul Genul este semnificaţia social construită, dată sexului biologic şi diferenţelor dintre sexe Este modul în care ajungem să înţelegem şi adesea să amplificăm diferenţele biologice percepute dintre cele două sexe Genul nu se aplică femeilor şi bărbaţilor ca atare, ci se aplică acţiunilor unei persoane, comportamentelor acesteia şi practicilor la care subscrie Cu alte cuvinte, este greşit să asumăm că un bărbat aparţine genului masculin iar o femeie aparţine genului feminin pur şi simplu Noţiunea de gen, ca noţiune politică, nu se suprapune noţiunii de gen din lingvistică, unde “ea”este de gen feminin iar “el”este de gen masculin Genurile se referă la toate aşteptările culturale asociate cu feminitatea şi masculinitatea, aşteptări care trec dincolo de diferenţele biologice de sex Genul este social şi relaţional Ceea ce este definit socialmente, într-un anumit context (într-o anume societate, în anumite cercuri într-o anumită perioadă) drept masculin, poate fi sau deveni feminin (sau şi feminin) în alt context; sau poate pur şi simplu să iasă din definiţia masculinului-femininului De exemplu, profesoratul a fost pînă la începuturile comunismului preponderent ocupaţie masculină Între timp a suferit o feminizare extinsă 2 Puterea de gen Relaţiile de gen sunt relaţii de putere de gen Cel mai elocvent exemplu îl reprezintă domeniul guvernării Diferite studii arată că acele persoane care sunt masculine sau care joacă bine masculinitatea au avantaje în obţinerea şi deţinerea de poziţii de conducere în situaţii de guvernare Relaţiile de gen sunt relaţii de putere de gen în multiplele contexte în care oamenii, femei şi bărbaţi, interacţionează social Poziţiile bărbaţilor în vîrful instituţiilor sociale de secole le-a permis să structureze instituţiile, să creeze legi, să legitimeze conţinuturi de cunoaştere, să stabilească coduri morale, să dea formă culturii în moduri prin care-şi perpetuează puterea asupra femeilor prin puterea de gen: prin impunerea stilurilor de conducere, a normelor şi conduitelor masculine în conducerea instituţiilor sociale Atunci cînd femeile vor să intre în domeniul conducerii, ele trebuie să o facă în termenii ideologici ai normelor masculine acreditate 3 Sexism; sexismul subtil Sexismul reprezintă ideologia supremaţiei bărbăteşti, cu întreaga mulţime de credinţe şi comportamente care o alimenteză prin care se exprimă credinţa sistematică, adesea instituţionalizată, că femeile sunt inferioare şi bărbaţii superiori (forma misogină a sexismului) Sexismul se exprimă în religie, mituri, legi, instituţii, filosofie, politică, prin reacţii cotidiene în privinţa genului Sexismul se manifestă actual în forma unor discriminări mai „subtile”: * cavalerism condescendent - acea atitudine protectivă si paternalistă, prin care femeile sunt tratate cu politeţe, cu o atitudine protectorală; * descurajări încurajatoare prin care femeile primesc mesaje contradictorii legate de însuşirile, abilităţile şi inteligenţa lor respective pe de o parte sunt încurajate să facă o carieră, nu doar să fie « estetice » iar pe de altă parte, li se pun în faţă o serie de obstacole; * hărţuire prietenoasă, amicală - comportamente sexuale, aparent nevinovate şi nedăunatoare dar care crează disconfort, intimidare, inhibiţie, care pun accentul pe faptul că o femeie este în primul rînd atrăgătoare şi în al doilea rînd profesionistă sau colegă; * excluderea colegială (neglijare benignă)- formă subtilă de sexism eliberator (inclusiv eliberarea de griji manageriale) prin care femeile sunt făcute să se simtă invizibile sau neimportante Teme care contribuie la conturarea etosului şcolii (Cursurile 7-12) Tema 4: Violenţa în şcoală A Relevanţa temei Nu se poate afirma că şcoala este un spaţiu al violenţei, dar nici că este unul liber de toate formele ei Violenţa în şcoală este o realitate şi viitorul cadru didactic ar trebui să ştie să diminueze, să elimine şi să prevină manifestarea violenţei Cauzele actelor violente ar putea fi multiple Unele dintre ele ar putea să fie corelate cu absenţa practicării în şcoală a valorilor coeziunii sociale Discutarea responsabilităţii manifestărilor violenţei în şcoală este importantă pentru viitorii profesori pentru că în acest mod vor sesiza şi înţelege adecvat fenomenele şi vor putea avea un comportament adecvat Coeziunea socială exclude atât vilenţa fizică explicită cât, mai ales, evitarea formelor mai subtile de violenţă, care nu sunt direct detectabile dar care produc efecte puternice şi de lungă durată B Cunoştinţe minimale De obicei termenul violenţă ne face să ne gândim la exces de forţă, brutalitate, distrugere, pierdere, eliminare Dacă însă reflectăm mai bine vom înţelege că acte violente sunt şi acelea prin care suntem constrânşi să ne schimbăm opiniile, să credem şi să susţinem ceea ce ni se sugerează În acest sens unele acţiuni de propagandă – politică, religioasă- sau unele forme de publicitate agresivă sunt forme de manifestare a violenţei În acţiunea didactică violenţa se manifestă atunci când formele şi mijloacele folosite în activitatea didactică produc uneia sau mai multor personae neajunsuri majore în ceea ce priveşte: a integritatea fizică (bruscare, maltratare, bătaie); a integritatea psihică (alterarea sănătăţii sufleteşti, abuzz psihic); a integritatea morală (prin bârfă, calomnie, defăimare, acuzaţii nedrepte, nedreptăţire; a identitatea etnică, religioasă, culturală, socială (prin împiedicarea sau chiar interzicerea adoptării unor valori specifice grupului respectiv, a exprimării şi practicării unor obiceiuri, a formulării şi susţinerii unor opţiuni) Violenţa se poate manifesta în mai multe forme, în funcţie de conţinutul acţiunii, de cine o săvârşeşte şi cine o suportă, de gradul de vizibilitate a problematicii Este propusă aici, din raţiuni practice, o prezentare în perechi de elemente opuse a formelor violenţei pentru a asigura o mai lesnicioasă înţelegere a lor Clasificarea nu va fi exhaustivă Sunt prezentate doar acele forme care apar cu o frecvenţă mai mare în spaţiul educaţional a violenţă fizică (bătaia) ↔ morală (nedreptatea, injuria); a violenţă materială (ruperea cărţilor şi a caietelor) ↔ simbolică (interdicţia, cenzura); a violenţă a elevilor faţă de colegi ↔violenţă a adulţilor faţă de elevi; a violenţă în spaţiul privat (acasă) ↔ violenţă în spaţiul public (în şcoală sau în cadrul altor instituţii); a violenţă ca acţiune (săvârşirea unui act violent) ↔ violenţă ca non-acţiune (fac rău prin faptul că nu intervin); a violenţă intenţionată (plănuită) ↔ violenţă neintenţionată (prin accident); a violenţă vizibilă (prin acţiunile pe care le presupune sau prin consecinţele pe care le determină) ↔ violenţă mascată (cel care suferă actul de violenţă ascunde acest fapt celorlalţi) C Trei termeni cheie 1 Violenţa este definită (de dicţionarele politice) ca practică inerentă raporturilor sociale, care recurge la folosirea forţei brute ca mijloc pentru atingerea unui scop Folosirea forţei fizice se poate face împotriva unei persoane, sau ar putea fi intervenţia poliţiei pentru a pune capăt unei rebeliuni, sau a unor revoluţionari împotriva puterii În prezent cea mai discutată formă de violenţă este terorismul Max Weber consideră că statul monopolizează folosirea legitimă a forţei fizice pentru a asigura protecţia cetăţenilor faţă de cei care încalcă ordinea, violenţa fiind necesară pentru păstrarea ordinii publice, apărarea puterii împotriva adversarilor interni şi externi O formă a violenţei este violenţa civilă care se referă la acţiunile care sunt provocate de cauze sociale (şomajul), entice (conflice între populaţia majoritară şi cea minoritară), politice (mineriadele) sau chiar nereuşita sportivă (violenţa de pe stadioane) Pierre Bourdieu defineşte forma simbolică a violenţei ca fiind specifică raporturilor dintre dominat şi dominator Cel care deţine puterea impune dominatului limbajul şi valorile proprii determinându-l pe acesta să se vadă pe sine şi să se judece cu ajutorul limbajului dominatorului Violenţa în spaţiul educaţional este diferită de celelalte forme, ea având particularităţi provenite din acţiunile de formare şi dezvoltare a cunoştinţelor, comportamentelor, valorilor şi atitudinilor elevilor în condiţii de vârstă specifice 2 Medierea între egali este o metodă de rezolvare a conflictelor şcolare Medierea este un proces prin care se reconciliază diferenţele dintre două persoane sau grupuri prin intervenţia unui mediator Un mediator care are aceeaşi vârstă cu cei aflaţi în conflict ar putea uşura găsirea unei soluţii Mediatorul trebuie să fie de fapt o echipă Nu este recomandabil să se încredinţeze unui singur elev acest rol Medierea trebuie să fie imparţială şi să arate mereu acest fapt, să dea ocazia fiecărei părţi să îşi spună punctul de vedere sau versiunea sa, să ajute la găsirea căii de compromis care să ducă la rezolvare Membrii echipei de mediere nu vor discuta niciodată singuri cu nici una dintre părţi Trebuie să fie totdeauna de faţă cel puţin doi membri Deşi nu există identitate între conflicte, se pot totuşi stabili câteva reguli commune: * persoanele implicate în conflict trebuie să aibă o atitudine pozitivă; * ele trebuie să accepte o a treia parte care să asigure medierea; * discuţia trebuie să se centreze pe conflictul în discuţie şi nu pe alte probleme sau întâmplări trecute; * părţile angajate în conflict trebuie să accepte să fie de acord cu aplicarea soluţiei pe care o vor construi împreună cu mediatorul; * toţi vor păstra confidenţialitatea celor discutate Un plan al acţiunii concrete de mediere între elevi ar putea fi schiţat astfel: a Introducerea: mediatorul aminteşte regulile; se specifică faptul că mediatorul nu este un judecător, el numai uşurează discuţia a Povestirea faptelor: fiecare dintre cele două părţi îşi spune punctual de vedere, fără interpretări şi divagaţii colaterale a Sintetizarea povestirilor: mediatorul sintetizează faptele accentuând punctele cheie şi cere confirmarea celor două părţi (ele trebuie să confirme acurateţea) a Formularea alternativelor: toţi cei prezenţi se gândesc la o soluţie şi fac o listă cu ce propune fiecare Mediatorul întrebă fiecare parte cum le apreciază a Revizuirea soluţiilor: mediatorul reformulează soluţiile asfel încât ele să fie cât mai convenabile Se alege apoi acea soluţie cu care ambele părţi ar fi de accord Soluţia presupune un compromise din partea fiecăruia a Înţelegerea finală: fiecare parte exprimă acordul său de a pune în practică soluţia aleasă ca fiind cea mai bună 3 Evaluarea unei reguli este foarte importantă înaintea aplicării ei Regulile care apar în regulamentele interne ale şcolilor sunt mai greu de evaluat în general pentru că ele sunt date într-un context anume Aceste regulamente ar trebui să fie realizate astfel încât violenţa şcolară să poată fi diminuată şi, în cazurile în care apar conflicte, să fie un ghid pentru rezolvarea lor Deşi dificil de realizat, evaluarea se poate face folosind un plan de idei cum este următorul: * Este regula dreaptă? (nu favorizează evident nici o categorie) * Este ea clară? * Este corelată scopurilor decalarate ale şcolii? * Este în concordanţă cu celelalte reguli? * Se poate aplica? Elevii ar trebui să facă exerciţiul evaluării regulilor şi pe acela ar revizuirii regulamentelor ca exerciţiu democratic de reflecţie asupra condiţiilor în care învaţă Evaluarea regulamentelor de către elevi şi reformularea regulilor ar putea conduce la pregătirea lor pentru rezolvarea conflictelor Teme care contribuie la conturarea etosului şcolii (Cursurile 7-12) Tema 5: Educaţie interculturală A Relevanţa temei Atunci când vorbim despre educaţie pentru coeziune socială, unul dintre cele mai importante asptecte ce trebuie avute în vedere este cel reprezentat de diversitatea culturală a populaţiei şcolare În România există multe minorităţi etnice şi aproape în toate şcolile sunt înscrişi copii aparţinând unor culturi diferite Datorită acestui fapt problema interculturalităţii trebuie inclusă în formarea iniţială a cadrelor didactice Educaţia interculturală susţine dezvoltarea acelor competenţe cu ajutorul cărora cadrele didactice înţeleg, respectă, valorizează şi manifestă proactivitate pentru a răspunde diversităţii culturale Ne referim la cunoştinţe, atitudini, convingeri, comportamente pe care cadrele didactice le manifestă în viaţa cotidiană a şcolii, dar şi la competenţele de predare ce presupun stimularea participării elevilor la activităţile clasei şi ale şcolii în general Educaţia pentru coeziune socială prin educaţie interculturală înseamnă crearea unui mediu al clasei/şcolii inclusive, care reflectă şi integrează diversitatea culturală în aşa fel încât fiecare elev simte că aparţine acelei comunităţi şcolare Cadrele didactice trebuie să promoveze comportamentele nediscriminatorii, să creeze condiţii egale de dezvoltare şi succes şcolar pentru toţi elevii B Cunoştinţe minimale Cadrele didactice trebuie să acţioneze la nivelul comunităţii şcolare pentru formarea unor atitudini favorabile interculturalităţii prin: * crearea unui mediu fizic care reflectă diversitatea culturală a populaţiei şcolare; * promovarea unor valori, atitudini, norme de către şcoală ca organizaţie/de clasă, prin care să se asigure înţelegerea, acceptarea şi respectul faţă de diversitatea culturală; * organizarea unor activităţi de către comunitatea şcolii/clasei care să includă dimensiunea diversităţii culturale Este important ca un cadru didactic să fie atent la toate aspectele presupuse de interculturalitate şi să aibă un instrument cu ajutorul căruia să verifice şi să evalueze, din când în când, în ce măsură a dat curs tuturor cerinţelor unui mediu educaţionasl intercultural Ofeim în continuare un asemenea instrument intitulat Fişă de auto-evaluare pentru personalul didactic care lucrează în medii multiculturale care cuprinde trei grupe de itemi: Mediu fizic/materiale/resurse 1 Expun desene, postere şi alte materiale care reflectă cultura şi etnia elevilor din clasa mea 1 Mă asigur că biblioteca deţine cărţi şi imagini care reflectă specificul diferitelor etnii şi culturi ale elevilor mei 1 Selectez filme sau alte resurse mass media care sunt diverse din punct de vedere cultural pentru a le împărtăşi elevilor clasei mele 1 Prezint elevilor mei cărţi ce fac referire experienţe de viaţă ale grupurilor aparţinând altor culturi şi etnii, diferite de a lor 1 Planific excursii în comunitate sau în alte locuri unde elevii pot învăţa mai multe despre istoria propriei lor culturi şi etnii, dar şi despre alte culturi 1 Daca populaţia clasei mele aparţine aceluiaşi grup etnic, consider că este important să organizez mediul de învăţare şi să planific activităţi care reflectă diversitatea culturală a societăţii în care trăiesc 1 Mă asigur că în curriculum sunt cuprinse şi sărbători tradiţionale ale diverselor culturi Modalităţi de comunicare 1 Pentru elevii care nu vorbesc limba mea maternă, mă străduiesc să învăţ şi să utilizez cuvinte-cheie pentru a reuşi să comunic mai bine cu ei 1 Utilizez limbajul gestual şi alte resurse în interacţiunea cu elevii care nu sunt vorbitori ai limbii mele materne pentru a îmbunătăţi comunicarea cu ei 1 Atunci când interacţionez cu părinţii care nu vorbesc bine limba mea maternă, mă gândesc tot timpul că: 1 Înţelegerea limitată a limbii mele materne nu reflectă în mod necesar nivelul lor de inteligenţă 1 Abilitatea lor limitată de a vorbi în limba mea maternă nu are legătură cu abilitatea lor de a comunica eficient în limba lor maternă 1 Ar putea sau fie să nu fie analfabeţi nici în limba mea maternă şi nici în limba lor maternă 1 Accept şi recunosc diferenţele dintre limbajul vorbit la şcoală şi cel vorbit acasă 1 Încurajez şi invit părinţii să asiste şi să participe la activităţile clasei indiferent de abilitatea lor de a vorbi limba maternă a ţării mele Valori şi atitudini 1 Evit impunerea acelor valori care ar putea intra în conflict cu cele ale altor grupuri etnice decât al meu 1 Descurajez copiii în exprimarea de cuvinte neplăcute la adresa unei etnii, făcându-i să înţeleagă faptul că anumite cuvinte îi pot răni pe ceilalţi 1 Verific cărţile, resursele media ca să nu conţin stereotipuri negative la adresa vreunei etnii înainte de a le recomanda elevilor 1 Organizez activităţi care îi ajută pe elevi să înveţe şi să accepte diferenţele şi asemănările între persoane, ca o parte componentă permanentă a curriculumului 1 Intervin într-o manieră adecvată atunci când observ alţi membri ai personalului şcolii exprimând atitudini ce reflectă lipsă de sensibilitate la aspectele culturale şi etnice (fişă propusă de Tawara D Taylor, Early Childhood Education Specialist, Georgetown University, 1989) C Trei termeni cheie 1 Educaţie interculturală Multiculturalismul se referă la recunoaşterea, acceptarea şi respectarea diversităţii culturale, dar într-o manieră pasivă, fără a încuraja comunicarea, cooperarea, schimburile culturale Este un tip de toleranţă pasivă (ca şi cum am trăi unul alături de celălalt, nu unul împreună cu celălalt) Interculturalismul se referă la recunoaşterea, acceptarea şi respectarea diversităţii culturale, dar, în celaşi timp, presupune şi o atitudine proactivă pentru efectuarea de schimburi reciproce şi interacţiuni între culturi, respectând valorile, tradiţiile şi modul de viaţă specifice fiecărei culturi Este un tip de abordare care se centrează mai mult pe integrare, incluziune, găsirea punctelor comune prin respectarea diferenţelor Educaţia interculturală implică acţiunea pentru: * diversitate; * toleranţă; * drepturile omului; * democraţie; * educaţie inclusivă; * educaţie pentru toţi Educaţia interculturală reprezintă o abordare complexă a fenomenului diversităţii culturale prin care se urmăreşte dezvoltarea acelor cunoştinţe şi atitudini (atât la cadrele didactice cât şi la elevi şi părinţi) prin care aceştia să recunoască, accepte, respecte şi să valorizeze diferenţele culturale 2 Prejudecăţile În general, prin prejudecată se înţelege o idee sau o părere greşită pe care cineva şi-o face asupra unui lucru pe care nu-l cunoaşte deloc sau îl cunoaşte superficial Credinţa că unele animale sunt periculoase datorită felului în care am fost învăţaţi să ne raportăm la ele este o prejudecată Unele dintre prejudecăţi se referă la semenii noştri Ele apar atunci câmn nu judecăm o persoană după însuşirile şi faptele sale ci în funcţie de părerile noastre despre grupul din care el face parte De exemplu: dacă este bâtrân este mai înţelept, dacă este băiat este mai neastâmpărat, dacă este străin este mai rău ş a A avea prejudecăţi înseamnă: * să ai o părere preconcepută, lipsită de temei despre cineva; * să nu judeci persoana după faptele ei; * să accepţi sau să respingi acea persoană în funcţie de păreri; * să tratezi acea persoană prietenos sau duşmănos în funcţie de prejudecată Formele cele mai des întâlnite ale prejudecăţilor sunt: rasismul, naţionalismul, xenophobia (ura faţă de străini), antisemitismul, sexismul, gerontofobia (ostilitatea faţă de bătrâni) 3 Educaţia interculturală la nivelul activităţilor extraşcolare Educaţia interculturală la nivelul activităţilor extraşcolare presupune organizarea unor activităţi care să implice comunitatea mai largă, activităţi în care elevii şi părinţii să aine ocazia de a se cunoaşte mai bine Activităţile extracurriculare care vizează educaţia interculturală permit: * experimentarea unor situaţii specifice altor culturi; * cunoaşterea unor obiceiuri şi tradiţii diferite; * înţelegerea diversităţii ca resursă şi nu ca limită; * exersarea organizării unor acţiuni comune Exemple de activităţi extracurriculare: serbări şcolare, concursuri cu teme interculturale; vizite la instituţii; ziua şcolii; ziua interculturalităţii; excursiile; schimburi de elevi între şcoli apropiate, şa Teme care contribuie la conturarea etosului şcolii (Cursurile 7-12) Tema 6: Parteneriatul şcoală-comunitate pentru dezvoltarea coeziunii sociale A Relevanţa temei În discuţia referitoare la coeziunea socială si importanta ei in conturarea etosului scolii, parteneriatul şcoală-comunitate devine unul dintre aspectele cele mai importante ale ei, îndeosebi pentru că în cadrul acestui parteneriat toţi actorii comunităţii pot fi mobilizaţi şi pot acţiona pentru a sprijini elevii şi familiile lor pentru a depăşi problemele cu care se confruntă, fie ele sociale, economice sau culturale Şcoala este unul dintre cele mai importante locuri în care colaborarea cu comunitatea se poate realiza, tocmai datorită faptului că ea se află în contact permanent atât cu elevii şi familiile lor cât şi cu ceilalţi actori sociali Se poate spune că personalul didactic, prin contactul direct cu elevii şi familiile lor, este cel care înţelege cel mai bine toate transformările care s-au petrecut în structura familiei în ultimii ani (referitoare la ocupaţiile membrilor familiei, nivelul de trai al acestora, la nivelul valorilor, practicilor şi proiecţiilor lor de viaţă) Totodată cadrele didactice sunt martorele faptului că unii dintre elevi şi familiile lor sunt victimele marginalizării ş/sau discriminării din cauza satutului lor socio-economic sau al apartenenţei la un grup etnic minoritar, şansele lor de a reuşi în viaţa socială şi profesională depinzând în mare măsură şi de cât de multă voinţă şi interes există din partea comunităţii pentru a-i sprijini Cadrele didactice joacă un rol cheie în aceste situaţii, atunci când vorbim despre coeziune socială şi despre responsabilitatea civică de a dezvolta o reţea de comunicare ce ar putea conduce la implementarea unor reale acţiuni de sprijinire a elevilor şi familiilor lor B Cunoştinţe minimale Multe dintre schimbările actuale din societate afectează în mod direct copiii şi dezvoltarea lor ulterioară Cele mai importante, care au impact imediat, puternic şi pe termen lung, sunt cele care pot fi identificate la nivelul familiei Există schimbări radicale: * în structura familiilor: un număr din ce în ce mai mare de familii monoparentale constituite prin separare sau divorţ, un număr în creştere de cupluri cosensuale care trăiesc împreună fără a fi constituite legal; * în statutul socio-economic al familiilor: număr din ce în ce mai mare de părinţi şomeri, venit familial scăzut sau inexistent, lipsa unor bunuri materiale de bază pentru asigurarea întreţinerea familiei (hrană, mâncare etc) Aceste schimbări afectează viaţa şi climatul familiei şi conduc la alte fenomene sociale care afectează în mod decisiv accesul la educaţie al copiilor dintre care amintim: * Condiţii de trai precare: fără domiciliu sau cu locuinţă improprie pentru a trăi, schimbarea frecventă a locuinţei * Lipsa suportului material de care are nevoie copilul atunci când frecventează şcoala (haine, rechizite, transport etc) * Consum de alcool sau droguri în familie * Violenţă în familie, abuz asupra copiilor, comportament delincvent * Exploatarea muncii copilului, folosirea muncii lor pentru plata unor datorii * Abandonarea copiilor etc În cele mai multe cazuri, cadrele didactice se confruntă cu consecinţele acestor probleme socio-economice şi, în unele cazuri, aceste probleme sunt strâns legate de cele de ordin etnic Misiunea lor este aceea de a identifica nevoile speciale ale fiecărei familii pentru a putea acţiona în consecinţă şi a asigura fiecărui copil accesul la o educaţie de calitate Principii generale pentru comunicarea dintre cadre didactice şi părinţi: * Respect reciproc indiferent de nivelul de studii al părinţilor sau de aparteneneţa la un grup etnic minoritar sau categorie socială * Utilizarea diferitelor canale de comunicare (scrisă, verbală, directă, indirectă etc) * Receptivitate la probleme pe care părinţii doresc să le împărtăşească * Respectarea confidenţialităţii Există multiple modalităţi prin care cadrele didactice pot acţiona: unele în interiorul şcolii, altele prin stabilirea de colaborări cu alte instituţii sau actori sociali de dinafara şcolii, din comunitate Şcoala poate oferi anumite servicii familiilor aflate în nevoie şi unele dintre ele sunt oferite chiar de către cadrele didactice Ele fac cunoscute şcolii problemele cu care se confruntă aceste familii şi încearcă să stimuleze participarea tuturor membrilor comunităţii şcolare pentru a răspunde nevoilor specifice ale acestor familii Modalităţile prin care cadrele didactice pot interveni sunt: * Vizite la domiciliul familiilor: acesta este cel mai bun mod de a afla informaţie utilă şi relevantă despre situaţia reală a familiilor aflate în dificultate; pot fi vizite ale cadrelor didacice sau ale altor părinţi care sunt interesaţi în a ajuta aceste familii (dacă familiile acceptă acest lucru) Totodată acesta este un mod de a afla cum pot deveni părinţii resurse utile pentru desfăşurarea unor activităţi ale şcolii (hobby-uri, experienţă profeisonală etc) * Serile părinţilor: acestea ar putea fi un eveniment unde părinţii sunt invitaţi să participe pentru a împărtăşi din problemele cu care se confruntă, dar şi pentru a interacţiona cu alţi părinţi, pentru a crea o comunitate a părinţilor şcolii * Calendarul şcolar al părinţilor: acest calendar poate cuprinde de la evenimente interculturale până la cele cu caracter de sprijin social sau de consiliere cu specialişti pe diverse probleme * Biblioteca părinţilor: acest tip de serviciu poate fi destinat părinţilor care nu au cărţi acasă sau pentru alfabetizare târzie * Activităţi caritabile petnru familiile aflate în situaţii de risc * Activităţi de consiliere desfăşurate de şcoală împreună cu consilierul şcolar sau alţi specialişti De asemenea pot fi desfăşurate şi alte tipuri de activităţi iniţiate de către cadrele didactice împreună cu instituţii sau actori sociali din comunitate care ar putea fi: organizaţii profesionale, instituţii medicale, instituţii care asigură servicii sociale, servicii comunitare, ONG-uri, reprezentanţi locali ai mass media Cooperarea cu alţi parteneri trebuie însă să respecte câteva reguli pentru ca parteneriatul să funcţioneze eficient şi anume: * existenţa unor obiective comune; * enformaţia despre fiecare caz să fie împărtăşită tuturor partenerilor; * comunicare clară şi deschisă între parteneri; * acţiuni orientate şi definite clar; * distribuţie clară a responsabilităţilor în funcţie de specificul intervenţiei; * managementul eficient al timpului Ceea ce le lipseşte multora dintre familiile aflate în situaţii de dificultate este informaţia de bază despre cine le poate oferi sprijin şi cum poate comunitatea să îi ajute Şcolile joacă un rol important în construirea unei punţi de legătură între cei aflaţi în nevoie şi cei care pot oferi ajutor, deoarece se află în strâns contact cu elevii şi familiile lor Paşi ce pot fi urmaţi de cadrul didactic pentru ca prin acţiuni de coeziune socială să răspundă nevoilor familiilor aflate în dificultate: a Cunoaşterea foarte bună a situaţiei elevilor şi a familiilor lor a Identificarea tipurilor de probleme cu care se confruntă elevii şi familiile lor a Realizarea unei hărrţi a nevoilor familiilor elevilor din clasa lor a Identificarea tipului de sprijin de care au nevoie familiile (consiliere, asistenţă socială, sprijin material etc) a Identificarea şi contactarea persoanelor-cheie din cadrul autorităţilor locale şi a serviciilor comunitare, a specialiştilor sau a asociaţiilor care pot acţiona direct pentru a răspunde nevoilor specifice ale familiilor a Dezvoltarea de variate canale de comunicare pentru diseminarea informaţiei către familiile aflate în dificultate (postere afişate în şcoală, colţul de informare al părinţilor, broşuri, revista şcolii sau un buletin special realizat prin voluntariat de părinţi sau elevi etc) a Crearea unei platforme de comunicare între familii şi serviciile sociale destinate familiilor aflate în nevoie (Direcţia pentru Protecţia Copilului şi Adopţie, Serviciul de Asistenţă Socială, autorităţi locale, Agenţia Naţională a Romilor, agenţia Naţională pentru Egalitate de Şanse, ONG-uri) a Organizarea de întâlniri în şcoală cu diferiţi specialişti din comunitate pentru a răspunde problemelor specifice cu care se confruntă părinţii a Dezvoltarea împreună cu părinţii şcolii a unei strategii de atragere şi implicare a diferitelor instituţii din comunitate pentru a sprijini acţiunile şcolii destinate familiilor aflate în dificultate C Trei termeni cheie 1 Civismul reprezintă atitudinea de bun cetăţean, exteriorizată printr-un comportament politic şi etic pozitiv Termenul desemnează participarea activă a unui individ la viaţa publică în calitate de simplu cetăţean şi nu ca parlamentar sau ca persoană cu responsabilităţi politice (pentru care este plătit) Civismul (care se opune absenteismului) se manifestă, în principal, prin: * respectarea legilor; * conştiincioziotate în îndeplinirea îndatoririlor cetăţeneşti; * spirit de răspundere; * participare la rezolvarea problemelor obşteşti (considerate virtuţi civice) În cazul cadrelor didactice activitatea pentru coeziune socială se bazează pe spiritual civic al acestora 2 Administraţia publică este ansamblul instituţiilor ce asigură îndeplinirea funcţiilor statului în baza prevederilor constituţiei Ea este formată din: * administraţia publică centrală (Guvernul şi administraţia publică centrală de specialitate-ministerele, armata, alte organe înfiinţate prin lege); * administraţia publică locală Autorităţile administrative publice locale sunt: a în oraşe, comune, municipii * consiliile locale (alese) * primarii (aleşi) a în judeţe şi în municipiul Bucureşti * consiliile judeţene (alese) * prefecţii (numiţi) ca reprezentanţi ai Guvernului Adminstraţia publică este un partener constant al şcolii în rezolvarea cazurilor sociale 3 Egalitate şi inegalitate Discuţia despre coeziune socială necesită o relativ bună înţelegere a conceptelor de egalitate şi inegalitate De obicei egalitatea se consideră ceva bun şi de dorit, drept, iar inegalitatea ceva de ocolit, nedrept Majoritatea oamenilor susţin un ideal complex de dreptate, care lasă loc atât existenţei unor inegalităţi (bazate pe merite, nevoi, context, sau chiar noroc) cît şi existenţei unor forme de egalitate considerate „raţionale” şi „dezirabile” Cea mai cunoscută dintre concepţiile ce ilustrează acest ideal aparţine filozofului american John Rawls Rawls observă că anumite inegalităţi nu sunt respinse de oameni ca nedrepte De exemplu: * inegalităţile de rol (cineva poate avea un rol de conducere sau unul de execuţie); * inegalităţile de poziţie (cineva poate avea o poziţie de câştigător al unei competiţii sau de învins) Apare de obicei ca nedreaptă inegalitatea dintre asociaţi care cooperează deşi avantajele cooperării sunt rezervate numai unora, şi niciodată altora Rawls crede că orice om care nu ar cunoaşte precis propria sa poziţie în cadrul cooperării sociale (care, spre exemplu, nu ar şti dinainte dacă se va afla printre cei bogaţi sau săraci, printre lideri sau simpli executanţi), ar opta pentru un model de organizare socială care să asigure şi participanţilor, mai puţin norocoşi la cooperarea socială, o optimizare a beneficiilor Conform acestui model, dreptatea ar însemna că: * fiecare om are un drept egal la cea mai mare libertate compatibilă cu libertatea altora (principiul clasic al libertăţii maximale) şi că * inegalităţile economice şi sociale sunt astfel aranjate încît: a să aducă cel mai mare beneficiu posibil celor care sunt dezavantajaţi; a ele să fie conectate cu funcţii şi poziţii accesibile tuturor în condiţii de egalitate a şanselor Aplicaţii şi teme de reflecţie 1 Care sunt caracteristicile definitorii ale comportamentului nostru moral? Stabiliţi ordinea de tărie a trăsăturilor indicate Construiţi câte un exemplu de situaţie care să îndeplinească toate condiţiile Argumentaţi opţiunile voastre 1 Sunteţi de acord cu definiţia dată în text comportamentului moral? Incercaţi să construiţi un exemplu de acţiune care se potriveşte acestei definiţii, dar pe care nu aţi include-o între cele pe care are sens să le apreciem din punct de vedere moral 1 Daţi un exemplu de acţiune care să îndeplinească următoarele două condiţii: a dacă o persoană o realizează, e demnă de laudă, de apreciere morală favorabilă; a dacă o persoană nu o realizează, atunci nu considerăm că ea e condamnabilă din punct de vedere moral 1 Ce este etica? Care din următoarele activităţi credeţi că ţin de etică: a scrierea unui articol în ziar în care se cere interzicerea avortului; a scrierea unui articol în ziar în care se argumentează că problema homosexualităţii e minoră la noi în ţară; a discuţia dintre doi soţi, pe tema dacă soţia să facă sau nu un avort; a audierea unei predici pe o temă morală în biserică; a ţinerea de către preot a unei predici pe o temă morală în biserică; a cercetarea sociologică a comportamentului moral al celor care angajează copii minori; a ceea ce tu spui unui cunoscut în legătură cu cât de mult îţi place etica; a formularea unei teorii despre ideea de bine suprem Motivaţi-vă, de fiecare dată, răspunsul Oferiţi alte două exemple din experienţa didactică pe care o aveţi Aplicaţii şi teme de reflecţie pentru tema I Hedonismul 1 Ce este plăcerea? Încercaţi să folosiţi o definiţie a plăcerii Comparaţi-o apoi cu felul în care plăcerea este caracterizată într-un dicţionar 1 Ce argumente aţi aduce în sprijinul tezei că plăcerea este cel mai mare bine pentru om? 1 Construiţi un punct de vedere conform căruia altceva decât plăcerea este cel mai mare bine pentru om Ce argumente aţi aduce în sprijinul acestei poziţii? 1 Sunteţi de acord cu susţinerea ideii că fericirea noastră e mai mare cu cât ne bucurăm de mai multă plăcere, oricare ar fi calitatea acesteia? Motivaţi-vă răspunsul 1 Analizaţi distincţia dintre plăceri de diferite calităţi realizată de J St Mill Sunteţi de acord cu ea? Argumentaţi-vă răspunsul 1 Să presupunem că cineva argumentează că, dacă eu sau tu facem un bine unui semen al nostru, atunci neapărat lucrul acesta îi va produce plăcere Sunteţi de acord cu această idee? Dacă da, puteţi deduce de aici că plăcerea este binele suprem pentru om? Dacă nu, puteţi deduce că plăcerea este indiferentă pentru om? Arătaţi de ce în fiecare caz 1 Să presupunem că vedeţi un elev/o eleva chinuind un animal Întrebând de ce o face el/ea vă răspunde că îi face plăcere Construiţi câte un răspuns argumentat pentru fiecare dintre următoarele întrebări: a Cum aţi reacţiona la acest răspuns? a Credeţi că o astfel de plăcere reprezintă un bine? a Este drept să torturezi animalele? a Ce i-ati invata pe elevii dumneavoastra? Dar pe colegi? 8 Care credeti ca ar putea fi cel mai mare bine pentru un elev/o elevă? Credeti ca elevii ar fi de acord cu dumneavoastră? Aplicaţii şi teme de reflecţie pentru tema II Eudemonismul raţional 1 Găsiţi că e corectă caracterizarea pe care o dă raţionalistul esenţei omului? Dacă acceptaţi această caracterizare, consideraţi că de aici decurge că binele suprem pentru om este activitatea călăuzită de raţiune? Argumentaţi-vă punctul de vedere 1 Aristotel afirmă în textul indicat că binele specific uman este activitatea în acord cu virtutea şi că omul desăvârşit va face această activitate bine şi frumos Gândiţi şi răspundeţi argumentat următoarelor întrebări: a Dacă omul desăvârşit face acţiunile bine şi frumos, atunci oamenii nedesăvârşiţi le vor face rău şi urât? a Dacă există oameni nedesăvârşiţi, ca elevii si elevele dumneavoastra, ei sunt imorali? a Vor avea vieţi desăvârşite doar oamenii desăvârşiţi? a Ce fel de om este acela care reuşeşte să facă uneori lucruri desăvârşite? a Este omul desăvârşit un om fericit? a Sunt oamenii nefericiţi, nedesăvârşiţi? 1 Ordinea universală este presupusă şi tot ceea ce plantele, vrăbiile, furnicile, păienjenii, albinele săvârşesc contribuie la desăvârşirea acesteia, arată Marcus Aurelius Oamenii par a fi unii care acţionează conform naturii lor şi alţii care nu acţionează astfel Construieşte răspunsuri argumentate ca şi cum ai fi autorul textului Către sine, pentru fiecare dintre întrebările care urmează: a Oamenii acţionează sau nu actionează conform naturii lor Plantele sau animalele contribuie la sporirea ordinii universale De ce oamenii pot fi împărţiţi în două categorii şi plantele sau animalele nu? a Dacă un om îşi iubeşte meseria şi acţionează până la sleire pentru a-şi desfăşura activitatea, el este o fiinţă morală? a Dacă un om nu preţuieşte activităţile folositoare comunităţii, este el o fiinţă mai puţin morală? a Poate o fiinţă mai puţin morală să devină morală? Dar invers? În ce condiţii? 4 Dacă cineva acţionează mai puţin în meseria lui şi mai mult pentru plăcerile personale, înseamnă că: a el îşi ştie menirea, dar şi-o desconsideră; a nu şi-a aflat menirea, dar şi-o caută; a şi-a aflat menirea, dar nu-i mulţumit de ea; a consideră că menirea lui este să se relaxseze şi incearcă să şi-o facă foarte bine Argumentaţi-vă răspunsurile 6 Argumentaţi, în baza textului lui Spinoza, următoarea idee: Dar omul lucrează în mod absolut după legile naturii sale când trăieşte condus de raţiune şi numai în această măsură se potriveşte totdeauna cu necesitate cu natura altui om Arătaţi care sunt presupoziţiile care l-au condus la această idee 8 Folosind textul lui I Kant daţi exemple de acţiuni care au următoarele caracteristici: * sunt conform datoriei, dar nu din datorie * sunt conform datoriei, dar şi din datorie * nu sunt nici conform datoriei şi nici din datorie Judecaţi-le valoarea morală construind argumente potrivite Aplicaţii şi teme de reflecţie la tema III Pluralismul etic 1 În ce constă metoda izolării imaginative? Comparaţi descrierea ei cu ideile expuse în textul lui G E Moore 1 Care sunt cele două erori semnalate de G E Moore? Construiţi un alt exemplu de situaţie în care ele se pot manifesta 1 Există şi alte lucruri pe care, prin aplicarea metodei izolării imaginative, am putea să le identificăm drept lucruri bune în sine? Încercaţi să aplicaţi testul izolării unor alte bunuri, precum creativitatea, optimismul, libertatea sau însăşi viaţa, şi construiţi o argumentare în favoarea susţinerii lor 1 Faceţi o listă cu lucrurile pe care pluralistul le tratează ca bune în sine Sunteţi de acord sau nu că acelea sunt lucruri bune în sine? Arătaţi de ce pentru fiecare caz în parte 1 Sintetizaţi răspunsul pe care un pluralist l-ar da la întrebarea care este cel mai mare bine pentru om? Sunteţi de acord cu un astfel de răspuns pluralist? De ce? Dar elevii şi elevele dumneavoastră ar fi de acord? De ce? 1 Să presupunem că într-o situaţie dată pluralistul ar avea posibilitatea de a obţine unul dintre două lucruri bune în sine, dar nu ambele Citiţi întrebările de mai jos şi arătaţi cum aţi gândit fiecare răspuns în parte * Ce lucruri aţi pune în balanţă? * Cum ar alege el? * Ar mai fi un filosof pluralist? * Dacă ar fi trei lucruri dintre care ar trebui să aleagă două, ar mai fi un filosof pluralist? 1 Sintetizaţi poziţia exprimată de Pascal în textul dat referitor la fericire şi arătaţi, argumentând, dacă sunteţi sau nu de acord cu el Aplicaţii şi teme de reflecţie la Tema IV Eudemonismul teologic 1 În romanul Demonii, de F M Dostoievski, personajul Kirilov duce până la ultimele consecinţe acceptarea unui punct de vedere ateist El susţine că expresia independenţei sale absolute este capacitatea sa de a alege să se sinucidă Citiţi următorul text, în care Kirilov ăşi justifică această decizie: Nu înţeleg cum a putut până acum un ateist, ştiind că nu există Dumnezeu, să nu se omoare imediat? Să-ţi dai seama că nu există Dumnezeu şi să nu-ţi dai seama imediat că tu însuţi ai devenit prin aceasta Dumnezeu, este o inepţie, altminteri te omori imediat […] Timp de trei ani am căutat atributul dumnezeirii mele şi l-am găsit: atributul dumnezeirii mele este voinţa suverană, absolut liberă! Iată tot prin ce aş putea să-mi demonstrez, în punctul esenţial, nesupunerea şi totodată libertatea mea nouă înfricoşătoare Pentru că este într-adevăr înfricoşătoare Îmi pun capăt zilelor ca să-mi afirm nesupunerea şi libertatea mea cea mai înfricoşătoare Consideraţi că argumentul lui Kirilov este corect? De ce? Dacă l-ar susţine unul/una dintre elevii/elevele dumneavoastră, cum aţi acţiona? 2 Stabiliţi ce înţelege M Eliade prin om religios şi om areligios În ce raport se află cei doi termeni? Sunt ei termeni care se exclud? De ce? 3 Arătaţi care sunt deosebirile şi asemănările dintre lumea în care trăieşte omul religios şi lumea în care trăieşte omul areligios 4 Aţi putea da şi alte exemple, în afara celor menţionate de Eliade, de comportamente aparent laice, dar care sunt – camuflat sau degenerat – comportamente de tip religios? Arătaţi care sunt acele caracteristici ale lor care vă permit să faceţi această apreciere Aplicaţii şi teme de reflecţie pentru tema Etica profesională 1 Instituţiile şcolare de învăţământ oferă servicii educaţionale comunităţilor şi în această calitate ele se confruntă cu numeroase probleme Unele dintre ele sunt legate de calitatea actului educaţional, multe probleme sunt de natură financiară, numeroase sunt însă de sorginte etică Această ultimă categorie de probleme (în orinea enumerării) nu poate fi ignorată în mod repetat de colectivele de cadre didactice pentru că aspectele etice ale activităţii unei instituţii de învăţământ au forţa de a influenţa atât derularea tuturor activităţilor şcolii cât şi percepţia comunităţii asupra instituţiei Au nevoie instituţiile de învăţământ de un cod de etică? De ce? Codul de etică este menit să sprijine personalul didactic, nedidactic şi auxiliar precum şi elevii să identifice şi să rezolve problemele de natură morală care se pot ivi în perioada derulării studiilor El este destinat să îndrume derularea relaţiilor cu colegii, cu elevii, cu inspectoratele şcolare şi ministerul, cu partenerii instituţionali, precum şi cu comunitatea locală, naţională şi internaţională Şcoala este o instituţie complexă ce cuprinde o diversitate de persoane în termeni de vârstă, competenţe, etnie, religie, convingeri politice, sex, persoane între care se stabilesc relaţii diverse Aceste relaţii sunt, între altele, şi relaţii de putere manifestate între director şi angajaţi, profesori şi elevi, profesori între ei, elevi între ei, personal didac şi personal didactic auxiliar, personal didactic auxiliar şi personal administrativ, cadre didactice şi părinţi etc Complexitatea relaţiilor din şcoală nu poate să nu implice aspecte etice Demnitatea umană nu trebuie nicicum încălcată Cel care are o poziţie ierarhic inferioară, nu este inferior, ca persoană, celui sau celei care ocupă o funcţie mai înaltă sau are un status diferit în şcoală (este profesor şi nu elev, este preminant şi nu corigent etc ) În asemenea comunitate toţi membrii trebuie să se bucure de recunoaştere şi respect şi trebuie la rândul lor să recunoască şi să respecte pe ceilalţi Este o relaţie de reciprocitate care, dacă nu funcţionează decât într-un singur sens se transformă în subordonare şi duce la servilism sau, cu alte cuvinte, duce la favoritisme, ridicarea linguşelii la rang de comportament preferat şi promovat, la lipsă de dialog şi uniformitate (impusă) a punctelor de vedere numită abuziv consens Rezolvaţi în scris următoarele sarcini: a Credeţi că ar fi necesar să existe în şcoală un cod de etică? De ce? Construiţi o argumentare succintă (cca 500 cuvinte) ca şi cum aţi dori să convingeţi un interlocutor îndărătnic b Construiţi un cod etic pentru instituţia şcolară în care lucraţi Cuprindeţi în el elemente cum ar fi: * Principii generale * Instituţia care le aplică * Proceduri de rezolvare Din codul pe care îl veţi scrie nu ar trebui să lipsească valori cum sunt: * Libertate în actul educaţional presupune: absenţa presiunii ierarhice, politice sau administrative; respectarea caracterului laic al învăţământului absenţa propagandei politice; dreptul la viaţa privată, confidenţialitate * Egalitate de şanse * Dreptate şi echitate * Apărarea intereselor elevilor * Transparenţă în utilizarea resurselor * Responsabilitate în exercitarea profesiei * Respect în relaţia cu părinţii c Reflectaţi asupra codului pe care l-aţi construit Răspundeţi în scris următoarelor întrebări: * Sunteţi mulţumit/ă de codul dumneavoastră? Formulaţi un argument şi un contraargument * Credeţi că ar trebui să existe un cod unic pentru toate instituţiile de învăţământ sau ar fi nevoie ca fiecare şcoală să îşi aibe codul ei? Formulaţi un argument şi un contraargument 2 Uneori, în anumite domenii, deţinătorii unei funcţii depun un jurământ Comentaţi din perspectivă etică următoarele jurăminte: Jur să-mi dăruiesc toată puterea şi priceperea pentru propăşirea spirituală şi materială a poporului român, să respect Constituţia şi legile ţării, să apăr democraţia, drepturile şi libertăţile fundamentale ale cetăţenilor, suveranitatea, independenţa, unitatea şi integritatea teritorială a României Aşa să-mi ajute Dumnezeu! Acesta este jurământul Preşedintelui României, al cărui text este aprobat prin Constituţia României Răspundeţi în scris următoarelor întrebări: * De ce credeţi că depune Preşedintele un jurământ? * Aţi adăuga sau elimina ceva din acest jurământ? Ce anume? * Credeţi că şi elevii ar trebui să depună un jurământ când se înscriu la şcoală? De ce? 3 Aţi fi de acord ca şi cadrele didactice să depună un jurământ? Construiţi o argumentare (pentru sau contra) de max 500 cuvinte 4 Citiţi şi comentaţi în scris următorul jurământ al cadrului didactic: Eu, ………………………………… JUR că voi îndeplini pe cât mă vor ajuta puterile şi priceperea mea jurământul care urmează: Cunoştintele, priceperile şi abilitatile mele le voi folosi pentru a-i educa pe copii fără a le pretinde nici un folos de orice natură în schimb şi fără a ţine cont de rasa, etnia, religia, sexul sau situaţia materială a acestora şi mă voi feri să le fac orice fel de rău sau nedreptate Voi educa pe elevii mei pentru a respecta valorile românesti şi europene în spiritul toleranţei şi al coeziunii sociale, fără să ţină cont de rasă, etnie, sex, religie sau orientare politică Voi face tot ceea ce pot pentru a contribui la îndeplinirea idealului educaţional al şcolii românesti şi europene, privind dezvoltarea liberă, integrală şi armonioasă a individualităţii umane, formarea personalităţii autonome şi creative a copiilor Ma voi perfectiona şi autoperfectiona permanent pentru a contribui astfel la educarea şi formarea profesională a tinerelor generaţii şi prin aceasta la crearea unei societăţi prospere şi competitive pe plan mondial Voi respecta normele de conduită profesională şi civică şi voi păstra secretul profesional pentru a fi un exemplu demn de urmat pentru elevii şi colegii mei Voi respecta Constituţia României, drepturile şi libertăţile fundamentale ale omului şi voi aplica în mod corect şi fără părtinire legile ţării Dacă voi respecta acest jurământ fără sa-l încalc, fie să mă bucur pe deplin de viaţa şi de meseria mea, pururi cinstit de ceilalţi, iar dacă îl voi nesocoti şi voi fi în sperjur, merit să am o soartă dimpotrivă Asa să mă ajute Dumnezeu 5 Construiţi un jurământ al cadrului didactic pe care aţi fi de acord să îl rostiţi şi semnaţi în faţa colegilor, elevilor şi părinţilor lor \ Aplicaţii şi teme de reflecţie pentru Etosul şcolii Tema 1 1 Metodele de lucru ale cadrului didactic influenţează comportamentul elevilor săi Proiectaţi o oră de curs, cu o temă la alegere, în care se folosesc metode de lucru participative Stabiliţi câteva consecinţe asupra comportamentului elevilor din clasa respectivă Daţi exemple din experienţa proprie Comparaţi consecinţele acestei modalităţi de lucru asupra elevilor Sintetizaţi concluziile 2 Citiţi următoarele situaţii şi rezolvaţi cazul propus Stabiliţi pentru fiecare (folosindu vă experienţa) detaliile legate de vârstă, profesia părinţilor, tipul de management practicat în şcolă etc Cum ar trebui să acţioneze în fiecare caz părinţii, conducerea şcolii, elevii implicaţi direct, ceilalţi elevi a O elevă care nu poate răspunde corect la oră este jignită grav de profesorul de o anumită disciplină Notele ei sunt la limita promovării a Directorul unei şcoli intră într-o clasă de elevi şi interpretează greşit o situaţie de indisciplină Sancţiunea dată este necorespunzătoare Datorită felului violent de a reacţiona al directorului nici unul dintre elevi nu îndrăzneşte să îi spună că a greşit a Un cadru didactic nu practică o evaluare corectă în clasă Este părtinitor în funcţie de numărul elevilor care îl aleg ca meditator Stilul de pregătire de la aceste meditaţii este autoritar, terorizează elevii şi pe părinţii lor Reflectaţi asupora fiecărui caz în parte Căutaţi suportul legislativ sau elemente normative din regulamente şcolare care să vă susţină punctele de vedere 3 Să presupunem că descoperiţi că unul dintre elevii din clasa la care sunteţi diriginte/ă se droghează Conducerea şcolii vă cere să prezentaţi situaţia în consiliu în vederea exmatriculării Cum veţi proceda? Stabiliţi mai întâi detaliile cazului, apoi sintetizaţi punctual de vedere folosind următoarele sugestii: a Aţi fost de acord să prezentaţi cazul în consiliu? De ce? a Cum interpretaţi “publicitatea” în asemenea situaţii? a Cum interpretaţi sancţionarea în asemenea situaţii? a Cum ar trebui să lucraţi cu familia? a Ce ar putea face colegii? a Cum împiedicaţi ceilalţi elevi să încerce şi ei? a Până unde poate merge intervenţia voastră? Există riscul de a vă substitui instituţiilor competente? Dar dacă ele nu există în localitate? a În ce măsură pot fi conturate soluţii unice pentru situaţii de acest tip? Reţineţi elementele şi acţiunile comune a Dacă aflaţi că un cadru didactic se droghează, cum procedaţi? Credeţi că el trebuie dat imediat afară din învăţământ? De ce? Reţineţi elementele comune din punctele de vedere exprimate 4 Presa scrisă a prezentat cazul unor elevi de 12-15 ani care au realizat şi comercializat un film porno Ei nu au fost obligaţi de nici un adult, realizarea aparţinându-le în totalitate La finalul discuţiilor, singurele persoane sancţionate au fost unii dintre profesorii clasei pentru că nu au asigurat o educaţie corespunzătoare Toţi elevii învăţau bine, aveau frecvenţă bună şi nu s-a considerat că trebuie sancţionaţi sever Presupuneţi că faceţi parte din consiliul profesoral al şcolii respective şi comentaţi acest caz folosind următorul plan: a Cum ar trebui să se discute asemenea situaţii astfel încât să se apere imaginea minorilor implicaţi, demnitatea lor şi a familiilor lor? a Presupunând că sunt elevi care învaţă bine, ce măsuri credeţi că trebuie să adopte şcoala? Ar trebui să nu-i sancţioneze? a Credeţi că “actorii” unui film porno sunt impresionaţi de scăderea notei la puratre? Mai este impresionat cineva de această notă, mare sau mică? a Rolul unei sancţiuni este, printre altele, de a descuraja pe cei care vor să repete fapta în cauză Cum ar trebui procedat în situaţia discutată? a Ce rol a avut şcoala în acest caz? Este diriginta clasei vinovată? De ce? a Care este rolul părinţilor în asemenea situaţii? Credeţi că dacă ei semnează un contract cu şcoala promiţând că îşi asumă răspunderea, se asigură altceva decât rezolvarea atribuirii responsabilităţilor finale? Cărei probleme îi răspunde de fapt contractul? a Cum ar trebui să fie contextul mediatic general astfel încât influenţa asupra minorilor să fie diminuată? Ce pot face profesorii? De ce? a Majoritatea publicaţiilor se folosesc de impactul imaginilor cu femei asupra cititorilor, pentru a vinde tiraje cât mai mari Cum aţi putea explica minorilor că ceea ce adulţii au voie să vadă şi să facă, lor le este interzis? Care este de fapt influenţa interdicţiilor? a Credeţi că dacă piaţa presei scrise este în mare măsură lipsită de valoare educaţională, minorii în cauză nu au nici o vină? De ce? Continuaţi lista întrebărilor Reţineţi şi prezentaţi câteva elemente de etică profesională pentru cadrele didactice Determinaţi care sunt elementele de prevenţie educaţională în asemenea cazuri Aplicaţii şi teme de reflecţie pentru Etosul şcolii Tema 2 1 Să presupunem că într-o zi primiţi o scisoare din partea mamei uneia dintre elevele din clşasa la care sunteţi dirigintă/diriginte Stimată doamnă N , Stimate DomnuleM , Astăzi L s-a întors acasă foarte supărată din cauza unui incident din timpul orei de educaţie fizică L simte că Tania îşi bate tot timpul joc de ea când e pe terenul sau în sala de sport Mereu atrage atenţia asupra greutăţii L şi creează în clasă o atmosferă de care L îşi dă seama Toţi colegii râd de ea Acum L doreşte să fie scutită de sport şi în general să nu mai facă sport Aş dori să ne întâlnim să discutăm această situaţie Vă rog să mă anunţaţi când este un moment potrivit să ne întâlnim Am încurajat-o pe L să discute direct cu dvs Sper că a făcut-o Vă mulţumesc pentru atenţia acordată problemei A dumneavoastră, Y Arătaţi cum trebuie să procedaţi, folosind următorul plan de idei: * Ce îi răspundeţi mamei? Scrieţi o scrisoare * Ce recomandaţi elevei? Veţi discuta cu ea singură sau împreună cu mama ei? De ce? * Cum veţi proceda cu restul clasei de elevi? Ce le recomandaţi? Cum veţi proceda dacă ei nu respectă recomandarea? * Cum folosiţi ceea ce aţi învăţat despre particularităţile de vârstă ale elevilor? 2 Arătaţi cum ar trebui acţionat în clasă folosind ca sprijin fişa de lucru dată în continuare Stabiliţi o disciplină de studiu, o lecţie de învăţat, o componenţă anume a clasei, fixând condiţiile de care aveţi nevoie pentru discuţie Fişă de lucru Să presupunem că…Ce trebuie să facemCe ar fi bine să evităm a Elevii stau la distanţă unii de alţii atunci când încearcă să resolve sarcina primită b În grup fiecare are o anumită responsabilitate dar de fapt lucrează doar un elev c Elevii mai timizi/din grupuri minoritare/care învaţă mai încet nu sunt implicaţi în activitatea grupului d Elevii nu cooperează în grup, nu spun unii altora ce anume au învăţat, gândit, descoperit e Într-una din clasele în care sunteţi profesori există un elev care învaţă foarte repede f În clasa ta sunt câţiva elevi de etnie roma; ei au rămas în urmă şi învaţă mai greu; nu colaborează cu colegii atunci când se lucrează pe grupe g Elevii claselor la care predai au stiluri de învăţare diferite 3 Citiţi situaţiile sugerate mai jos Imaginaţi câte un dialog „dur” pentru fiecare Imaginaţi de asemenea care ar trebui să fie reacţia cadrului didactic Tipuri de situaţii : * Un profesor trebuie să comunice părinţilor rezultatele slabe la învăţătură sau comportarea necorespunzătoare ale fiicei lor Familia este foarte religioasă * Explicaţi programul şcolar unui părinte care nu a absolvit decât patru clase E după ora de terminare a cursurilor şi vă îndreptaţi spre ieşirea din şcoală Simţiţi o mare oboseală Părintele v-a strigat şi a alergat în staţia de autobuz ca să vă ajungă din urmă * Un părinte este supărat şi furioas Este de părere că nu aţi fost corect cu fiica/fiul lui şi se simte ofensat/ă de felul în care vorbiţi cu ea/el * O mamă doreşte să discute despre temele pe care le-aţi dat; e de părere că le cereţi prea mult copiilor * O mamă a donat şcolii mai multe cutii cu rechizite, dar nu reuşeşte niciodată să fie prezentă la întruniri aţi hotărât să-i daţi un telefon * O mamă vă telefonează în legătură cu notele (şi comentariile) pe care le-aţi comunicat acasă E foarte nervoasă şi ţipă la telefon Descurcaţi-vă în această situaţie * Marius e cunoscut că obţine rezultate slabe, dar profesorul a constatat că de fapt este foarte muncitor şi depune eforturi maxime El învaţă mai greu Profesorul a decis să comunice aceste veşti familiei Aplicaţii şi teme de reflecţie Tema 4 : Aspecte de gen ale activităţii de profesor 1 Analizaţi următorul tabel, preluat din Lexiconul feminist: Stereotipuri în aprecierea femeilor TrăsăturiRoluriCaracteristiciAbilităţi cognitive Devotate celorlalţiPregăteesc masaFrumoaseArtistice Conştiente de sentimentele celorlalţiFac cumpărăturiDrăguţeExpresive EmoţionaleSpalăCocheteCreative SăritoareSunt receptive la modăSplendideImaginative BlândeAtente la detaliuGraţioaseIntuitive BuneSursă de ajutor moralMiciPerceptive ÎnţelegătoareAu grijă de copiiSexiAu gust CaldeFac menajulCu voce blândăAu abilităţi verbale Stereotipuri în aprecierea bărbaţilor TrăsăturiRoluriCaracteristiciAbilităţi cognitive ActiviCu responsabilităţi financiareAtleticiAnalitici Iau repede o decizieSunt capul familieiMasiviExacţi CompetitiviCâştigă baniCu umeri largiBuni în lucrul cu abstracţiile Se simt superioriResponsabili de repararea caseiRobuştiBuni la ştiinţe IndependenţiAu iniţiativă în relaţiile sexualeCu glas puternicRezolvă cu uşurinţă probleme Nu renunţă uşor Se uită la sport la TVPuternici fizicDezvoltă uşor demersuri critice Au incredere în ei Sunt apărătorii celor slabiDuriAu gândire prospectivă Rezistă la stressSunt conducătoriÎnalţiFac corelaţii Răspundeţi succint următoarelor întrebări: a Sunteţi de acord cu prejudecăţile cuprinse în tabel? De ce? a Aţi putea da şi alte exemple care să completeze tabelul? Stabiliţi-le împreună a Care dintre aceste prejudecăţi credeţi că este prezentă în activitatea didactică curentă? Gândiţi-vă mai întâi la voi ca studenţi cu ce prejudecăţi vă confruntaţi Stabiliţi apoi prejudecăţile care se manifestă pe durata şcolarităţii obligatorii a Credeţi că dacă la şcoală nu ar mai exista prejudecăţi, comunitatea în care elevii trăiesc ar fi mai bună? De ce? a Imaginaţi ce ar trebui să facă un profesor pentru a transmite comunităţii în care se află şcoala un comportament mai puţin sexist? Cum aţiimplica elevii în asemenea activităţi a Cum aţi lucra cu părinţii pentru a-i convinge că fetele şi băieţii au aceleaşi şanse Ce înseamnă că au aceleaşi şanse? 2 Discutaţi care sunt aspectele de gen ale curriculumului scris pentru disciplina pe care o predaţi folosind cel puţin două dintre manualele alternative aprobate pentru fiecare an de studiu Analizaţi fiecare dintre materialele unui an de studiu Încercaţi să vă construiţi o bază de date incluzând informaţii despre următoarele: * repartiţia pe sexe a autorilor şi referenţilor manualelor; * situaţia imaginilor folosite în manual; ce reprezintă ele; repartiţia pe sexe a persoanelor din imagini; * repartiţia pe sexe a autorilor/personalităţilor prezente în manual? * situaţiile considerate de obicei non-standard (femei în viaţa publică şi bărbaţi în spaţiu domestic); * analizaţi situaţiile câtorva lecţii şi capitole pentru a vedea cine derulează activităţi, ce meserii sunt prezente şi cine le practică, cum este folosit limbajul Construiţi un comentariu scris folosind datele culese evidenţiind valorile şi modelele sociale promovate, prejudecăţile de gen existente la nivelul concepţiei, textelor, exerciţiilor, imaginilor, modul de adresare (direct către elev/elevi, diferenţiat: elevi şi eleve) 3 Vizionaţi un film în care se abordează probleme ale comunităţii implicând şi tineri De exemplu Boys don’t cry (USA, 1999, regia Kimberly Peirce) Problematica acestui film este complexă Construiţi o discuţie folosind sugestiile următorului plan: a realzaţi o listă de teme posibil de discutat în baza filmului; a nuanţaţi aspectele de gen; a subliniaţi ideea ierarhiei în ierarhie (care presupune că în interiorul unei categorii statutul fetelor este de subordonat, problematica e mai acut resimţită şi suportată, consecinţele mai dure); a descrieţi reacţiile individuale la vizionarea filmului; cum credeţi că se pot separa trăirile şi convingerile personale de mesajul corect, al respectării fiecărei persoane, pe care cadrele didactice trebuie să îl transmită elevilor; a cum consideraţi că aţi putea discuta temele filmului cu o clasă de elevi (atenţie, filmul nu este recomandat tinerilor sub 16 ani); a simulaţi o situaţie şcolară în care să fie promovat un comportament sexist; discutaţi-o împreună arătând cum ar trebui să acţionaţi ca profesori pentru a evita asemenea cazuri; a construiţi-vă fiecare o listă cu elemente de gen la care trebuie să fiţi sensibili în clasă; de exemplu „să nu dau cuvântul în oră mai mult fetelor sau băieţilor” (sau invers); discutaţi împreună ce anume aţi reţinut şi refaceţi lista iniţială 4 Uneori profesorii au aşteptări de la elevii lor care poartă de fapt amprenta propriilor stereotipuri de gen De exemplu ne aşteptăm, în calitate de profesori, ca fetele să fie cuminţi şi respectuoase şi ne-ar surprinde foarte tare dacă două fete s-ar bate şi si-ar vorbi mai dur una cu cealaltă, dar nu ne-ar surprinde să vedem băieţi în această situaţie Din această cauză s-ar putea ca reacţia noastră să fie diferenţiată şi la acţiune identică să gândim reacţii/sancţiuni diferite Daţi exemple de cât mai multe asemenea situaţii Grupaţi exemplele date şi arătaţi pentru fiecare categorie care este greşeala tipică de evitat Aplicaţii şi teme de reflecţie Tema 6: Violenţa în şcoală 1 Să presupunem următoarea situaţie şcolară: Un grup de elevi nu este atent la oră; profesorul sau profesoara îi întreabă ceva şi le dă tuturor nota 2; elevii fac atunci şi mai multă dezordine în clasă; este chemată conducerea şcolii; elevii sunt sancţionaţi; la finele semestrului ei sunt nepromovaţi Comentaţi situaţia folosind următorul plan de idei: a Care este greşeala elevilor? Cum aţi putea să explicaţi comportamentul lor? a Ce trebuia să facă profesorul/profesoara? Este corectă modalitatea de acţiune? a Ce formă a violenţei credeţi că s-a manifestat în acest caz? a Judecaţi în termeni de dreptate/nedreptate comportamentele fiecăruia? a Cum ar trebui să acţioneze conducerea şcolii? Dar părinţii elevilor în cauză? a Cum credeţi că se simt elevii pedepsiţi prin note mici? a Este corigenţa o soluţie pentru asigurarea disciplinei şcolare? a Credeţi că există „violenţă justificată” aşa cum există „violenţă gratuită”? 2 Discriminarea este o formă a violenţei Construiţi exemple de discriminare şcolară Comentaţi-le în termenii cunoştinţelor despre violenţă Înlăturarea discriminării diminuează violenţa şcolară Cum ar trebui să acţioneze cadrele didactice pentru a transmite elevilor valori şi atitudini nonviolente? 3 Abuzul este o formă a violenţei Abuzul emoţional este prezent mai mult la copii decât la adulţi Când un adult, respectiv un cadru didactic, practică abuzul emoţional faţă de un copil el : * refuză să-i aprecieze calităţile; * exprimă resentimente faţă de persoana copilului; * îl insultă, îl ridiculizează în faţa colegilor; * îl ameninţă întreţinând o stare de teamă permanentă; * îl izolează în clasă (singur în bancă) şi în grupele de lucru (face grupa „celor care nu sunt buni de nimic”); * subliniază permanent eşecul Abuzul emoţional însoţeşte şi celelalte forme de abuz (fizic, sexual, verbal) Conturaţi o situaţie de abuz emoţional Stabiliţi detalii referitoare la vârstă, familie, clasă, corp didactic, comportamente Alegeţi-vă unul dintre următoarele roluri: elevul sau eleva abuzată emoţional, cadru didactic, conducerea şcolii, familia, consilierul şcolar Arătaţi din perspective rolului ales cum ar trebui să se acţioneze pentru: * a înţelege abuzul emoţional; * a-l diminua; * a sprijini elevii abuzaţi; * a preveni manifstarea lui în şcoală 4 Tehnicile de management al conflictului au fost dezvoltate de diferiţi autori În programele de diminuare şi eliminare a violenţei în şcoală sunt incluse elemente cum sunt: * stabilirea unor reguli clare însoţite de sancţiuni precise pentru folosirea alcolului în şcoală, pentru bătaie şi acte de distrugere; popularizarea lor; * discutarea în orele de dirigenţie a modalităţilor de mediere a conflictelor; * formarea unor echipe şcolare de mediatori care să intervină în caz de conflict înaintea cadrelor didactice; * ofertă extracurriculară variată; * pregătirea cadrelor didactice pentru situaţii de violnţă între elevi Să presupunem că lucraţi într-o şcoală în care se manifestă dese conflicte între elevi pe motive etnice Dezvoltaţi propriul plan de acţiune şi arătaţi cum aţi acţiona pentru aplicarea lui Asociaţi planului, discutând cu colegii, puncte slabe şi puncte tari, ţinând seama de condiţiile concrete ale şcolii 5 Realizaţi proiectul unei campanii de oprire a violenţei şcolare Folosiţi şcolile din localitate pentru a realiza un proiect veridic, cu aplicabilitate Aplicaţii şi teme de reflecţie pentru Etosul şcolii Tema 1 1 Folosiţi sugestiile din Fişă de auto-evaluare pentru personalul didactic care lucrează în medii multiculturale şi daţi exemple de nerespectare a cerinţelor interculturalităţii folosindu-vă experienţa didactică 2 Prejudecăţile legate de etnie se învaţă , de cele mai multe ori în următoarele condiţii: * în familie (copiii tind să îşi imite părinţii); * în cercul de prieteni; * prin mesajele mass media Construiţi exemple pentru fiecare situaţie Arătaţi cum ar trebui să acţioneze un cadru didactic pentru a diminua prejudecăţile de acest tip 3 Urmăriţi presa scrisă pentru o săptămână Selectaţi exemple de articole care trădează anumite prejudecăţi ale autorului său sau tratează lipsa sensibilităţii interculturale sau etnice Proiectaţi o posibilă reacţie (de exemplu o scrisoare adresată acelei publicaţii) în care să arătaţi de ce este un caz de manifestare a prejudecăţilor şi ce ar trebui făcut 4 Realizaţi proiectul unei campanii de promovare a educaţiei interculturale Verificaţi în şcoală gradul ei de aplicabilitate 5 Imaginaţi-vă că sunteţi în consiliul de administraţie al unei şcoli care are înscrişi elevi de etnie roma Separaţi exemplele care ţin de dimensiunea organizaţională de cele care ţin de dimensiunea didactică a interculturalităţii din lista următoare de activităţi: * crearea unui parteneriat cu biserica pentru a ajuta elevii fără posibilităţi materiale; * introducerea unor cursuri pe teme interdisciplinare în curriculumul la decizia şcolii; * colaborarea cu primăria pentru a organiza „şcoli interculturale” (pentru cunoaşterea tradiţiilor şi obiceiurilor); * organizarea unor activităţi pe teme interculturale Completaţi lista specificând ce fel de activitate propuneţi 7 Faceţi o analiză a manualelor alternative în uz ale disciplinei pe care o predaţi din perspectivă interculturală Comentaţi felul în care sunt prezente în manuale minorităţile şi atitudinile explicite şi implicite în legătură cu ele Exerciţii şi activităţi 1 Educaţia pentru coeziune socială implică parteneriatul şcoală comunitate Acest parteneriat este gândit de instituţia şcolară, respectiv de cei care asigură managementul instituţiei dar el nu exclude şi acţiunea separată a cadrelor didactice Să presupunem că sunteţi profesorul diriginte al unei clase a Va Aveţi în clasă câţiva elevi care provin din familii foarte sărace Veniturile acestora sunt extrem de mici şi sporadice Din această cauză copiii frecventează şcoala fără regularitate fiind folosiţi la diferite activităţi care aduc bani Încercaţi să stabiliţi un mod de a acţiona al dirigintelui şi al clasei de elevi folosind următorul plan de idei: * În ce măsură sărăcia familiei poate justifica folosirea muncii copiilor? * În ce măsură implicarea copiilor în activităţi care aduc venituri familiei se poate realize în timpul orelor de curs? * Ce ar putea face şcoala ca instituţie, la sugestia profesorului diriginte? * Ce ar putea face dirigintele? * Cum ar putea acţiona colegii? * Cum aţi judeca un profesor care nu intervine nicicum? Cum i-aţi judeca indiferenţa? * Familiile copiilor care nu frecventează şcoala ar trebui amendate Cum aţi proceda ştiind că familia este foarte săracă? Aţi încălca această regulă? De ce? 2 Retineti exemple de situaţii reale de copii aflaţi în pragul abandonului şcolar din motive sociale Cum a acţionat şcoal? Folosiţi următoarele sugestii: * Descrieţi ce instituţii locale au fost implicate * S-a acţionat în sprijinul familiei sau s-a renunţat imediat la tentativa de a aduce elevul înapoi la şcoală? * Sprijinul a mers către familie sau către elev? * Ajutorul a luat forma donaţiilor (îmbrăcăminte, alimente, alte bunuri) sau s-a oferit posibilitatea obţinerii unei calificări de către părinţi? 3 “Fratele sau sora mai mică” este un tip de acţiune care presupune că elevi mai mari stabilesc o relaţie mai strânsă cu elevi mai mici aflaţi într-o situaţie socială mai dificilă (copii instituţionalizaţi, din familii cu resurse materiale limitate) Fratele sau sora mai mare acordă o atenţie specială celui mai mic Îl însoţeşte la plimbare săptămânal, îl ajută să-şi rezolve din problemele de integrare în grupul de elevi, ştie când e ziua de naştere şi îi face mici surprize, îl ajută să înveţe În asemenea situaţii, este vorba şi de o implicare emoţională şi de aceea trebuie respectate unele reguli: * Nu iniţiaţi o asemenea relaţie dacă nu intenţionaţi să o continuaţi Ea poate face mult rău copilului care se va simţi “părăsit” * Alegeţi, de preferinţă, copii de şcoală * Nu implicaţi mijloace materiale semnificative Este vorba de a dezvolta o relaţie de prietenie şi nu de a vă transforma în susţinător material al familiei * Nu luaţi copilul de acasă la plimbare sau în locuri de joacă fără ştirea părinţilor Responsabilitatea minorilor revine părinţilor lor * Derulaţi activităţi în spaţiul şcolii Acesta este un loc sigur şi adecvat activităţii de susţinere a copilului cu probleme sociale * Iniţiaţi acest tip de acţiune sub coordonarea şcolii Instituţia trebuie să ştie şi să vă sprijine * Derulaţi activităţi împreună: mai mulţi fraţi/surori mai mari cu fraţii/surorile lor mai mici Astfel copii vor dezvolta relaţii şi pe orizontală, cu copii de aceeaşi vârstă cu ei, fie că sunt şi colegi de clasă fie că nu sunt * Petreceţi cu ei un timp şi de sărbători Acestea sunt momente de mai mare încărcătură emoţională Dacă aţi decis să stabiliţi asemenea relaţii cu copii care au nevoie de manifestarea efectivă a coeziunii sociale, sau aţi realizat deja o asemenea acţiune, împărtăşiţi succint experienţele dumneavoastră 